qundao/data-zh-poetry huggingface dataset:
苏文忠公木石山谷题曰遗墨虽存万事非白头添我数茎丝晚来天柱倚空碧却似金门初见时崇宁乙酉五月廿八日皖口舟中作
作者：袁华
朝代：明

东坡先生白玉堂，嬉笑怒骂皆文章。南迁再谪过儋耳，笠屐行歌烟瘴乡。平生节义应自许，皦若烈日当空明。一朝骑龙居帝旁，遗墨散落人间藏。经营意匠入遐思，掘笔风雨翻涛江。金镞饮羽猛兽伏，铁网出海珊瑚长。白头门客太史黄，挂席皖口南风凉。仰瞻天柱嗟往事，二十八字锵琳琅。两公书法宗钟王，龙跳虎卧鸾回翔。如何宣和不见录，有愧京下名相望。昔陪外史龙井阳，壁间墨君兀老苍。祝融骑之上天去，抚卷兴怀憎慨慷。
草堂夜集
作者：袁华
朝代：明

花落银盘蜡炬红，杯行小阁夜无风。应须通籍金闺里，且要埋头曲蘖中。石室书紬司马史，草堂吟绝杜陵翁。酒酣莫笑疏狂甚，我欲相从盖次公。
草堂清集
作者：袁华
朝代：明

芙蓉小苑落秋红，声动帷犀瑟瑟风。共说扬州月无赖，紫鸾箫里露台空。绣被熏笼护暖云，酒痕曾上缭绫纹。秋风草阁梧桐雨，清坐张镫校玉文。秋风细细动青蘋，甘菊决明开渐新。禾黍登场鸡犬静，买鱼沽酒醉比邻。
草堂清集·其一
作者：袁华
朝代：明

芙蓉小苑落秋红，声动帷犀瑟瑟风。共说扬州月无赖，紫鸾箫里露台空。
草堂清集·其三
作者：袁华
朝代：明

秋风细细动青蘋，甘菊决明开渐新。禾黍登场鸡犬静，买鱼沽酒醉比邻。
草堂清集·其二
作者：袁华
朝代：明

绣被熏笼护暖云，酒痕曾上缭绫纹。秋风草阁梧桐雨，清坐张镫校玉文。
莺啼曲
作者：袁华
朝代：明

曲尘波点杨花雪，红褪蔷薇众芳歇。晓风寒透越罗裳，离鸾孤舞瑶台月。窗外一声黄栗留，绿阴如海树楼楼。嫁得萧郎轻远别，千金结客帝王州。前年郎去莺出谷，去年书来客巴蜀。莺啼花落又今年，雁柱愁调合欢曲。黄蜂蜜满莺哺儿，莺莺随母迁高枝。愿郎作官向京兆，归听莺声亲画眉。
萧元泰先生
作者：袁华
朝代：明

一从骑鹤去，沧海变桑田。遁世陶贞白，移家葛稚川。灌园朝抱瓮，煮石夜分泉。缩地应无术，寻真或有缘。
西北有高楼
作者：袁华
朝代：明

西北有高楼，飞甍与云浮。晓寅旸谷日，暮挹昆崙秋。仙子下黄鹄，美人行玉舟。紫鸾双度曲，凉月在帘钩。
西湖春日杂兴
作者：袁华
朝代：明

柳淡鹅黄雨弄晴，断冈泥滑竹鸡鸣。便须移席长松下，坐听风泉落涧声。北瞻灵鹫山围寺，东望初阳树绕台。昨夜龙泓新过雨，乱流花片入城来。
西湖春日杂兴·其一
作者：袁华
朝代：明

柳淡鹅黄雨弄晴，断冈泥滑竹鸡鸣。便须移席长松下，坐听风泉落涧声。
西湖春日杂兴·其二
作者：袁华
朝代：明

北瞻灵鹫山围寺，东望初阳树绕台。昨夜龙泓新过雨，乱流花片入城来。
西湖竹枝词
作者：袁华
朝代：明

侬家少长住西泠，门对里湖莲叶青。妾心如藕丝不断，郎意忽作随波萍。山上有山未还家，日日望断金犊车。湖阴剩种宜男草，直待郎归始著花。南山起云北山阴，暮暮朝朝晴未深。公荷拳似小儿手，虽不成莲已有心。昨夜忆郎开绮窗，平湖月白水如江。妾似两峰日相望，纵有飞来不作双。
西湖竹枝词·其一
作者：袁华
朝代：明

侬家少长住西泠，门对里湖莲叶青。妾心如藕丝不断，郎意忽作随波萍。
西湖竹枝词·其三
作者：袁华
朝代：明

南山起云北山阴，暮暮朝朝晴未深。公荷拳似小儿手，虽不成莲已有心。
西湖竹枝词·其二
作者：袁华
朝代：明

山上有山未还家，日日望断金犊车。湖阴剩种宜男草，直待郎归始著花。
西湖竹枝词·其四
作者：袁华
朝代：明

昨夜忆郎开绮窗，平湖月白水如江。妾似两峰日相望，纵有飞来不作双。
西湖竹枝辞
作者：袁华
朝代：明
体裁：词

山上有水未还家，日口望断金犊车。湖阴种得宜男草，直待郎归始作花。
西爽轩
作者：袁华
朝代：明

层轩新筑涧之濆，日射丹书草木薰。天末火流秋沆砀，冈头玉润晓絪缊。清寒恍对晴山雪，散漫如瞻华岳云。不似滕王高阁上，珠帘捲雨又斜曛。
西郊草堂对酒口占
作者：袁华
朝代：明

一点飞花落酒杯，大江如带草堂开。尊前怪底天香满，人在瑶台月下来。
西雨轩
作者：袁华
朝代：明

拄笏朝看爽气生，捲帘晚见湿云横。漏天未补娲皇石，噀酒俄倾蜀客觥。阊阖风来先拂奥，桑榆日薄又开晴。载歌暮捲西山雨，始信王郎负盛名。
见山楼
作者：袁华
朝代：明

窈窕飞楼上，天然图画开。云从桐井起，水向柳塘回。素月流书幌，青山落酒杯。何时同远眺，与子一徘徊。
访薛鹤斋真人不值
作者：袁华
朝代：明

英英三素云，璚楼出林莽。中有仙者徒，冥栖在其下。手握造化机，足摄天地户。我欲往从之，凡骨未能羽。唯见碧桃花，循流出溪浒。
读书舍
作者：袁华
朝代：明

芳草生书带，香芸辟蠹鱼。钩帘双燕入，长日坐看书。
谢伯诚所藏王叔明狼山图
作者：袁华
朝代：明

忆昨鼓楫溯大江，海门一点狼山碧。安得振衣蹑层颠，东望扶桑初日赤。忽见此图心目明，石壁铁削苔花青。仙翁白狼不复见，金银佛宇开岩扃。上方台观云中起，下瞰䲔涛千顷水。平原宅相放舟过，吮墨含毫柁楼里。江南有客颀而长，梦觉池塘春草芳。生平爱画久成癖，题诗缄封遥寄将。千古风流犹未弭，翩翩王谢佳公子。日暮相思江水深，独立汀洲折兰芷。
谢陈彦廉惠绵
作者：袁华
朝代：明

三吴蚕缫甲天下，阴阴百里连桑柘。鸣鸠拂羽戴胜飞，曲箔爰施墐庐舍。春阳煦妪子渐肥，摘花汲水奉浴时。终朝内薄在怀抱，宛若玄蚁初生蚳。弱翎轻拂籧筐内，早凉风戾柔桑脆。榾柮烟浓帘幕垂，三俯三眠将委蛇。簇上濈濈秋莲房，功立身废茧如霜。栏灰涚水实泽器，缲丝䌟纩寒冰光。古者筑宫临水曲，大昕之朝君乃卜。缲三杯手布三宫，黼黻文章成祭服。又闻炎汉中兴年，萧条千里无人烟。群凶扫荡己灭迹，野桑成茧橹生田。秪今风尘清海㝢，五日一风十日雨。深村何地不桑麻，青镫比屋闻机杼。我耕且学居岩阿，两鬓刁骚柰老何。短布单衣才掩骭，饭牛扣角病身多。楚夷抚巡江上屯，三军皆如挟纩温。古来壮士树名节，感慨能忘一饭恩。
谢陈彦廉惠绵
作者：袁华
朝代：明
体裁：古风

三吴蚕缫甲天下，阴阴百里连桑柘。鸣鸠拂羽戴胜飞，曲箔爰施墐庐舍。春阳煦妪子渐肥，摘花汲水奉浴时。终朝内薄在怀抱，宛若玄蚁初生蚳。弱翎轻拂籧筐内，早凉风戾柔桑脆。榾柮烟浓帘幕垂，三俯三眠将委蛇。簇上濈濈秋莲房，功立身废茧如霜。栏灰涚水实泽器，缲丝䌟纩寒冰光。古者筑宫临水曲，大昕之朝君乃卜。缲三杯手布三宫，黼黻文章成祭服。又闻炎汉中兴年，萧条千里无人烟。群凶扫荡己灭迹，野桑成茧橹生田。秪今风尘清海宇，五日一风十日雨。深村何地不桑麻，青镫比屋闻机杼。我耕且学居岩阿，两鬓刁骚柰老何。短布单衣才掩骭，饭牛扣角病身多。楚夷抚巡江上屯，三军皆如挟纩温。古来壮士树名节，感慨能忘一饭恩。
贺梅子玉州判升同知
作者：袁华
朝代：明

昆山古娄县，肇自秦汉置。沿革无靡常，东西屡迁治。张昭首锡爵，习俗颇醇粹。徂晋历唐宋，天挺生人瑞。王李文武才，范卫廊庙器。流风尚不泯，比屋敦礼义。伟哉教养功，必藉循良吏。皇元集大统，经国远垂制。乃俾县升州，秩视古男卫。牧守责匪轻，考最备五事。州介江海交，梯航四方至。击筑吹笙竽，化居联甲第。迩年兵旅兴，连营举烽燧。征输星火急，惨惨民日瘁。不有贤者出，何以慰憔悴。夫君列仙胄，来作州佐贰。炯然玉壶冰，岂受纤芥翳。忍穷如铁石，蔬食不二味。绣衣观民风，徒步屏车骑。察君能尽职，务德布恩惠。上卿太尉府，待君位不次。区区贪墨徒，朘剥崇货利。事露藉其家，窜殛及舆隶。嗟彼本无术，视兹胡不愧。蹇予濩落材，佔毕守章句。聊以纪之诗，用告诸在位。
赋得佳人晓妆
作者：袁华
朝代：明

鸟啼琐窗曙，薄寒犹中人。綵服龙香炙，玉台鸾镜陈。体轻腰束素，步细袜生尘。洗妆初敛笑，握发半含嚬。柳叶邀郎画，桃花倩妾匀。蜂黄微点额，猩血浅涂唇。不畏秋娘妒，那愁飞燕嗔。淑姿岂长好，贞心终不泯。愿为双紫绶，缠绕向渠身。
赋得昆山送蔡广文
作者：袁华
朝代：明

之子驾言迈，春览昆丘颠。钟秀自前古，闻名由昔贤。昔贤去已远，兹山还岿然。玉气润凝雨，鹤声清闻天。遥思解组日，何如入洛年。献纳有馀暇，为续昆山编。
赋得江上女
作者：袁华
朝代：明

荪桡送桂旌，沿洄多冶情。扳条约翠袖，掬水弄璚英。清吹随风度，纤腰束素明。家居白下里，夫戍洛阳城。明光朝执戟，细柳夜分营。许国承恩重，忘归念妾轻。贞心似江水，朝夕向东倾。
赋得泰伯庙送郑同夫归豫章
作者：袁华
朝代：明

巍巍三让庙，乃在古城阿。日月明衮裳，殿陛列雕戈。万世尊至德，遗风亘不磨。送君庙下路，吴江秋水波。
赋得禹庙送人之越
作者：袁华
朝代：明

大禹神功别九州，巍巍古庙越山头。玄圭告锡昭成绩，洪水怀襄息横流。雨湿梅梁灵物化，香凝龙衮瑞烟浮。送君再拜瞻遗象，梦叶熊罴在运筹。
赋得菊隐
作者：袁华
朝代：明

菊如隐君子，岂逐桃李妍。严霜萎众草，独秀秋风前。采撷充服食，甘馨能引年。夫君丰城剑，光独牛斗躔。韬采不自献，与菊同贞坚。孤标回高洁，岂随寒暑迁。决狱有阴德，勉旃企前贤。
赋得金锡送文起周
作者：袁华
朝代：明

开士金为锡，飞行向日边。穿林鸣落叶，卓石涌清泉。天末龙同往，云间鹤共还。始知木上座，曾悟夹山禅。
赋得馆娃宫送友人之武冈城步巡检
作者：袁华
朝代：明

驱车阊阖门，息驾灵岩下。灵岩信清丽，维兹馆娃所。稚子停宵征，于焉同览古。夫差昔好奢，筑宫置歌舞。璇题丽层霄，丹碧耀平楚。藻幄曳华幔，妒宠争媚妩。采香朝舣舟，响屧暮清暑。代谢人事迁，商飙动禾黍。俛怀诸宫胜，亦复一丘土。不作楚囚悲，将军本雄武。
赠刘宗永
作者：袁华
朝代：明

曹魏制墨推韦氏，后来独数南唐李。李家父子艺绝伦，徙居歙岭由易水。胶煮鹿角松花烟，剑脊小饼双龙骞。坚能削木黑点漆，好事宝藏今尚传。蒲潘郭叶宋诸子，姓名班班书墨史。近代西江朱万初，龙香上贡奎章里。嗟予老病卧山林，时磨破砚临来禽。清晨有客叩户入，手抱豹囊操楚音。自言家本庐陵住，金粟冈头钓游处。南穷五岭北燕然，澒洞风尘未能去。少年结客轻公侯，五陵豪侠同追游。黄金散尽黑貂敝，空馀老气横高秋。却埽烟煤开瓮牖，梣汁和胶审时候。丹砂紫沈脑麝金，万杵春雷鸣铁臼。一螺玄玉瑩无瑕，时时抱送文章家。得钱酤酒开小口，醉蹋明月欹乌纱。我闻此语重感慨，兵后高门几家在。绣衣纨裤走乱离，无术终填沟壑内。只今车马四海同，大船挝鼓扬轻篷。西溯宫亭过章水，投老还乡谁似公。
赠刘宗永
作者：袁华
朝代：明
体裁：古风

曹魏制墨推韦氏，后来独数南唐李。李家父子艺绝伦，徙居歙岭由易水。胶煮鹿角松花烟，剑脊小饼双龙骞。坚能削木黑点漆，好事宝藏今尚传。蒲潘郭叶宋诸子，姓名班班书墨史。近代西江朱万初，龙香上贡奎章里。嗟予老病卧山林，时磨破砚临来禽。清晨有客叩户入，手抱豹囊操楚音。自言家本庐陵住，金粟冈头钓游处。南穷五岭北燕然，澒洞风尘未能去。少年结客轻公侯，五陵豪侠同追游。黄金散尽黑貂敝，空馀老气横高秋。却埽烟煤开瓮牖，梣汁和胶审时候。丹砂紫沈脑麝金，万杵春雷鸣铁臼。一螺玄玉莹无瑕，时时抱送文章家。得钱酤酒开小口，醉蹋明月欹乌纱。我闻此语重感慨，兵后高门几家在。绣衣纨裤走乱离，无术终填沟壑内。只今车马四海同，大船挝鼓扬轻篷。西溯宫亭过章水，投老还乡谁似公。
赠史君美为黄云卿赋
作者：袁华
朝代：明

娄有史君子，分甘草泽居。昔曾青城游，袖秘玉函书。质性既厚朴，幼怀乡曲誉。牵牛朝出耕，萧艾手自锄。野藿香可美，篱鞠味堪菹。吾友大黄君，一病半夏馀。维子多远志，从容驾轩车。剖决明表里，调剂气旋苏。愧乏明珠报，长歌酒频酾。征鸿行当归，微阳起石渠。相思子不见，扳桂下庭除。
赠李扩
作者：袁华
朝代：明

苍颉史籀世既远，斯冰徐张犹善书。国朝杰出吴与赵，俗工纷纷讹鲁鱼。如锥画沙钗折股，会稽峄山化黄土。尚幸新泉丹井存，更有吴兴能复古。鸿都石经劫火焚，蓬莱翻刻亦飞尘。二碑屹立颍昌里，字画犹为人所珍。青城山樵虞阁老，书法中郎名誉早。萧吴杨杜号升堂，昆吾金刀刻刚卯。华亭李扩心好奇，凡将尉律幼所师。商盘周鼓秦汉石，临摸扫秃千毛锥。朅来相见娄江沚，铁崖铁限亲曾履。富儿金多招不行，门外求书日成市。慈亲倚闾思告归，归去匆匆仍索诗。嗟予潦倒丘壑里，迟子铭功书鼎彝。
赠葛进善
作者：袁华
朝代：明

繄昔炎帝神农氏，品尝百草医药始。轩辕代起征不附，浮化草木及虫豸。乃延岐伯讲至道，推研疾病死亡理。灵枢玉函素问书，剖析丝毫明要指。维秦越人太仓令，用之攻疾良有以。下逮炎汉长沙张，论辨伤寒分表里。魏晋徂唐不乏人，脉经本草咸述纪。金源卯金刀最良，志复古学拯颓靡。再传戴人术亦神，后来继者东垣李。用药攻守势虽殊，异路同趋无远迩。遂令末学知所归，溯流寻源终及委。缅彼规规守局方，仿若刻舟求剑耳。娄东有客稚川裔，尚友前修敦素履。白晰丰下颀而长，蒿艾之中见兰芷。去年挟册观光游，门外求医日成市。太史雄文特笔褒，五色云霞光堕地。里人曾生客他郡，触暑长涂行不己。黄尘眯目口生烟，乖沴致疾几不起。朅来一视曰无虞，投以囊中方寸匕。煮而食之俄顷间，外热己弭内泄止。举家感德何以报，索我长诗当纨绮。诗成写赠愧不工，愿保贞名垂信史。
赵仲穆幽禽图
作者：袁华
朝代：明

水精宫中春己深，雕鞍游骑蹋湖阴。金丸不打返哺乌，彩笔自写孤飞禽。明窗棐几光相映，吮墨含毫清昼静。王孙不归春草生，鸥波万顷兼天净。
赵氏一瓢春轩
作者：袁华
朝代：明

斋居如壶，迥非人间。傲睨太虚，心超古先。霁月光风，湛然天真。维赵颜子，一瓢之春。
赵魏公黄葵
作者：袁华
朝代：明

天上王孙白玉堂，曾瞻黼扆御袍黄。寸心倾日应多渴，露泻金茎赐一觞。
过南翔寺简胜仲殊
作者：袁华
朝代：明

齐公昔建阿兰若，唐刻今存窣堵坡。井邑人非双鹤去，江乡日落一舟过。夜坛暖足无玄兔，晓室听经有白鹅。问讯东林蜜殊老，中边之味近如何。
过广陵
作者：袁华
朝代：明

十年不到广陵城，依旧璚芳弄晚晴。绣被土砖于阗寺，宝装刀剑镇南营。楼飘箫鼓云中起，地接烟花日外明。小杜风流今寂寞，谁携红袖按新声。参军吹作凤凰鸣，廿四桥头璧月明。欲把璚芳祠后土，还持彩笔赋芜城。小楼窈窕低金缕，别馆蒲萄下玉罂。醉写乌丝遗所爱，风流髣髴记三生。
过广陵·其一
作者：袁华
朝代：明

十年不到广陵城，依旧璚芳弄晚晴。绣被土砖于阗寺，宝装刀剑镇南营。楼飘箫鼓云中起，地接烟花日外明。小杜风流今寂寞，谁携红袖按新声。
过广陵·其二
作者：袁华
朝代：明

参军吹作凤凰鸣，廿四桥头璧月明。欲把璚芳祠后土，还持彩笔赋芜城。小楼窈窕低金缕，别馆蒲萄下玉罂。醉写乌丝遗所爱，风流髣髴记三生。
过张子英閒止斋阅法书名画
作者：袁华
朝代：明

步出甘泉坊，始得閒止斋。虽迫市中杂，颇惬静者怀。阅架发古秘，展玩心所谐。方忻昼晷永，适际风日佳。疏花鄂韡韡，好鸟鸣喈喈。回策古城隅，丛祠临水涯。乔木暝烟合，遥峰夕岚霾。寤歌遂成章，聊以慰离乖。
过清江浦
作者：袁华
朝代：明

八里庄头淮水长，清江浦边杨柳黄。楚女窄靴小锦袖，醉歌竹枝行玉觞。
过能拙翁兰若
作者：袁华
朝代：明

盐铁塘边草色齐，我居塘东子塘西。兴来相过不相问，自把新诗竹上题。
述怀赠钟安期
作者：袁华
朝代：明

我游钱唐时，始识种云叟。种云江夏姿，意气倾牛斗。小阁瞰重湖，掩映柳州柳。数过南阳君，高居宅其右。长身美丰标，清庙列樽卣。堂前两槐树，薿薿叶硕茂。清言坐竟日，炊黍剪春韭。极称安期生，亹亹不绝口。前年往京师，同汎具区薮。传舍遂识君，倾盖若旧友。舣舟垂虹侧，返照在户牖。鲙鲤烹凫雁，张灯夜置酒。哀弦展清商，抚节歌击缶。间别情何长，愧乏报璚玖。去年南阳归，往劳或恐后。君至我适来，良会亦非偶。我留洪桥市，君宿南屏阜。相过半舍馀，觞热屡奔走。迫暮即下榻，瓜果杂野蔌。秉烛坐假寐，欲睡还掣肘。自言上有亲，龙钟及黄耇。下无应门儿，内乏主馈妇。干禄闽中郡，风埃面多垢。薄遂终养计，奄焉失慈母。履霜悲风木，居庐岁时久。今年来娄江，访我意弥厚。眷兹春夏交，新绿暗林薮。别君殊作恶，思君？延首。呼酒与君饮，中怀与君剖。昔如鹰脱韝，今若鱼在罶。北南屡邅回，龃龉动辄咎。长歌送君行，辗转愈怀旧。种云已仙游，空室泉浏浏。南阳往泉南，未省回辕否。相逢倘问予，为言安？亩。
述怀赠钟安期
作者：袁华
朝代：明
体裁：古风

我游钱唐时，始识种云叟。种云江夏姿，意气倾牛斗。小阁瞰重湖，掩映柳州柳。数过南阳君，高居宅其右。长身美丰标，清庙列樽卣。堂前两槐树，薿薿叶硕茂。清言坐竟日，炊黍剪春韭。极称安期生，亹亹不绝口。前年往京师，同汎具区薮。传舍遂识君，倾盖若旧友。舣舟垂虹侧，返照在户牖。鲙鲤烹凫雁，张灯夜置酒。哀弦展清商，抚节歌击缶。间别情何长，愧乏报璚玖。去年南阳归，往劳或恐后。君至我适来，良会亦非偶。我留洪桥市，君宿南屏阜。相过半舍馀，觞热屡奔走。迫暮即下榻，瓜果杂野蔌。秉烛坐假寐，欲睡还掣肘。自言上有亲，龙钟及黄耇。下无应门儿，内乏主馈妇。干禄闽中郡，风埃面多垢。薄遂终养计，奄焉失慈母。履霜悲风木，居庐岁时久。今年来娄江，访我意弥厚。眷兹春夏交，新绿暗林薮。别君殊作恶，思君�延首。呼酒与君饮，中怀与君剖。昔如鹰脱韝，今若鱼在罶。北南屡邅回，龃龉动辄咎。长歌送君行，辗转愈怀旧。种云已仙游，空室泉浏浏。南阳往泉南，未省回辕否。相逢倘问予，为言安�亩。
追赋玉蕊亭小集分韵得溪字
作者：袁华
朝代：明

华灯照高宴，方舟溯回溪。道里虽阻远，何期冠盖齐。青阳动林莽，积雪润涂泥。行酒玉蕊妥，放歌碧云低。会合谅有定，追赋慰离暌。
追赋芝云堂小集
作者：袁华
朝代：明

窈窕玉山下，楼观何委蛇。丹葩曜阳林，金粟缀樛枝。感兹节序迁，四筵乐芳时。桂酒倾凿落，兰烟度罘罳。双歌声袅袅，屡舞影僛僛。乐事古难并，宿留阻深期。何以慰所怀，载歌停云诗。
送于彦成归越中
作者：袁华
朝代：明

枫桥明积雪，晓发剡溪舟。独鹤横江去，三山接海流。绿尊倾乳酒，白发映霜鸥。天姥云门路，曾同上客游。
送人之番禺
作者：袁华
朝代：明

秋风夕起鸿雁翔，金井露凉梧叶黄。揽衣待旦不遑寐，明月皎皎夜未央。问君客游向何方，言往百粤穷炎荒。浪波沄沄一苇杭，西溯彭蠡越章江。舆轿踰岭梯重冈，仆夫下上如鸟䀪。番禺在昔财赋疆，尉佗称王兵力彊。百年五世巳陈迹，荒台草露沾衣裳。野芳涧卉吹天香，蛎房柱蠹罗椰浆。飞鸢跕跕海气苍，览古冯高兴慨慷。蹇予局促马在枊，安能与子同徜徉。罗浮勾漏令乞得丹砂烦寄将。
送人归京师
作者：袁华
朝代：明

秦淮水落大江奔，西溯兰舟海上村。柳色晓浓鳷鹊观，棣花春韡脊令原。紫髯上将初分阃，白发慈亲政倚门。归向高堂躬定省，对床风雨拟重论。
送人归杭
作者：袁华
朝代：明

春水满南国，樱桃花未红。兰舟冲雪去，家在玉峰东。青山当屋角，绿树覆庭中。可怜兵燹后，化为蒿棘丛。感时心耿耿，话别意忡忡。林栖傥相忆，题字送归鸿。
送刘鍊师还龙虎兼简祝洞天周白士
作者：袁华
朝代：明

海上东还独杖藜，柳花飞雪乱莺啼。琅函宝箓皇人笔，玉检丹经外史题。圣井山开龙起蛰，璚林台迥凤来栖。洞天白士今何许，犹忆西湖手共携。
送卢公武应召北上
作者：袁华
朝代：明

前朝图史己全收，诏起丘园重纂修。治定功成遵礼乐，大书特笔法春秋。金壶墨泻朝挥洒，银烛花销夜校雠。进卷内廷承顾问，鹄袍端立殿西头。
送卢拙闇游茅山
作者：袁华
朝代：明

卢郎抱琴别我去，驾言往采茅山薇。三峰月下木客啸，丹阳湖中姑恶飞。笋舆问程溪店远，芒鞋蹑云林径微。归来袖有长生药，乞取刀圭意莫违。
送印月潭归穹窿山
作者：袁华
朝代：明

春草遍南陌，春潮流落红。美人娄水上，一舸逐东风。一舸向何处，言归故山去。雉鸣苦竹冈，离情黯烟树。故山穹窿高插空，重湖倒浸金芙蓉。缥缈宝楼林壑中，晴岚暖霭霏帘栊。三年不蹋虎溪路，梦礼大士青莲宫。风景既不殊，山川宛如昨。为问鸱夷舟，何似支硎鹤。安得相从访二公，醉蹑丹梯倚寥廓。山崖乳，兰芷芳，临溪采撷烦寄将。相思引领天一方，载歌招隐为报章。重来握手成大笑，杨柳花飞春笋长。
送友人之明州卫
作者：袁华
朝代：明

裔夷倭奴氏，僻分带方东。顽嚚罔率化，不与中国通。椎结斑斓衣，习俗相剽攻。轻生蹈巨浸，出没如熛风。爰止崇明里，掠虏肆奸凶。桓桓张将军，擐甲登蒙冲。手中三尺剑，紫电明霜锋。追北海门右，杀戮无遗踪。执俘仍献馘，锡爵酬厥功。拜命赤墀下，进秩佐元戎。四明古句章，海水青浮空。山川既佳丽，人物亦豪雄。感别意恻恻，怀古心忡忡。南薰吹旆旌，小队罗刀弓。长途驿马疾，远浦渚莲红。勉旃同前烈，策勋铭景钟。
送友人兴化卫幕
作者：袁华
朝代：明

六月入闽关，榕阴夹道凉。鹧鸪飞鸣苦竹冈，一重一崦山苍苍。云山苍苍马前起，南往莆田尚千里。乾鱼望祭武夷君，考亭肃谒朱夫子。九仙委蛇海上来，挟以鸟石何巍哉。黔黎久沐常衮化，野花自发闽王台。候吏立江浒，小队前负弩。高城屹屹拥储胥，太府潭潭列貔虎。税驾趋莲幕，考籍阅我师。时平简书静，览古还哦诗。端明古遗直，夹漈富著述。子孙虽为庶，遗迹犹可觅。亦有护法之善神，窃弄威柄痛生民。忠邪同归一抔土，耿耿信史书奸臣。送君莆田去，兴怀歌短歌。登高傥有赋，驰寄莫蹉跎。
送友人授馆崇明
作者：袁华
朝代：明

中州人物旧家声，皎皎风姿玉雪明。过海綵舟无百里，传经绛帐有诸生。夜瞻北极天如盖，晓望东瀛水似城。椒子花开春又暮，好将书札慰离情。
送友人赴都
作者：袁华
朝代：明

阖闾城下送君初，十月征途雪载车。宣室苍生应有问，新丰逆旅岂无书。天开析木瞻辰极，山合燕然抱帝居。倚马定看书露布，王门何必曳长裾。
送吴敬德之济宁
作者：袁华
朝代：明

黄河冰泮春水生，张帆溯流三日程。买鱼酤酒入闸去，柳岸桑畦啼早莺。歌风台前尘眯目，道路征车声辘辘。秪今边徼静烽烟，百丈纤船随处宿。济州城下旧曾游，少年历览今白头。秦碑汉碣尚壁立，大书深刻蟠蛟虬。太白酒楼高百尺，东望青山是邹峄。市井虽经劫火馀，风景不殊还似昔。送君娄曲柳色浓，大船挝鼓声隆隆。归涂拟蹋梅黄雨，莫待霜林枣子红。
送唐希颜入京师
作者：袁华
朝代：明

挂席清江胜驾车，柳黄梅白雨晴初。不师鬼谷从衡术，独善庖羲卜筮书。绕郭烟花春日丽，对床风雨夜窗虚。便邮频把音书寄，莫待慈亲暮倚闾。
送唐本初之茅山
作者：袁华
朝代：明

唐君本出公房裔，寄迹黄冠鬓己华。欲访洞经参玉诀，不求句漏觅丹砂。弟兄得道惟茅氏，父子登仙有许家。老我平生远游履，尘缘未断独兴嗟。九老仙都印未刓，华阳宫阙耸高寒。隐君书著登真诀，长史碑题旧观坛。望拜竹宫流爟火，步虚菌阁侯神官。姓名己在龟台籍，鹤背风清聚鹖冠。
送唐本初之茅山·其一
作者：袁华
朝代：明

唐君本出公房裔，寄迹黄冠鬓己华。欲访洞经参玉诀，不求句漏觅丹砂。弟兄得道惟茅氏，父子登仙有许家。老我平生远游履，尘缘未断独兴嗟。
送唐本初之茅山·其二
作者：袁华
朝代：明

九老仙都印未刓，华阳宫阙耸高寒。隐君书著登真诀，长史碑题旧观坛。望拜竹宫流爟火，步虚菌阁侯神官。姓名己在龟台籍，鹤背风清聚鹖冠。
送嘉兴经历茅某之松江府判
作者：袁华
朝代：明

柳塘水漫晓扬舲，离思乱逐花冥冥。芙蓉旧种参军幕，芍药新开判府厅。三江龙蟠走海白，九山凤舞入云青。理閒觅句坐长日，芳草芊眠春满庭。
送契公文出使高丽还京师
作者：袁华
朝代：明

煌煌龙节海东还，不易冠裳立笋班。惟用一言通绝域，何须三箭定天山。陪臣奉表梯航至，异姓封王诰印颁。陆贾当年成底事，宝刀游骑未吾悭。
送孙惟善之广东次倪云林韵
作者：袁华
朝代：明

绿遍江上草，游子涉远道。雪消春涧花满冈，南越三吴俱异乡。桂林波生赤鲤肥，凉风萧萧透絺绤，华开黄菊行将归。
送季景福鍊师游武当
作者：袁华
朝代：明

武当之山天与齐，子往访道穷扳跻。石乳春流飞肉鼠，日轮夜转闻天鸡。身试水崖松下石，手援铁絙云中梯。归途傥遇白骡叟，为我问讯君毋稽。
送宁伯让还南台分韵得来字
作者：袁华
朝代：明

落日枫江水似苔，画船挝鼓大帆开。柏台一夜清霜重，并逐秋风白雁来。
送岳季坚归黄鹤山
作者：袁华
朝代：明

草堂新筑皋亭下，鸡犬相随问去程。牧犊谩传琴上操，伯伦真得酒中情。荷锄曲涧霜初下，晞发阳阿日始生。莫向艰时嗟不遇，庞公犹隐鹿门耕。
送张天爵奉贺正旦表航海赴都
作者：袁华
朝代：明

相臣奉表天边去，使者乘槎海上行。旌旗影拂波涛静，宫殿春开日月明。中原未必无王猛，前席须当问贾生。风景不殊民物异，江南遗老望休兵。帆樯跋浪驶如鸿，缥缈神京在眼中。天地未明先见日，九天直上更凌风。蓬莱水弱流清浅，龙虎台高气郁葱。咫尺凤城春似海，五云端拱帝王宫。耽耽双阙起中心，缭绕红云黼扆傍。麟史己书王正月，凤函初上帝封章。殿头杨柳黄于鹄，海子鴐鹅白似霜。拜赐君恩归佐郡，锦衣光彩照高堂。忆得长淮汗漫时，楼台歌吹锦城围。吕梁水落河鲂美，芒砀霜寒野雉肥。道路久无人北上，关河空有雁南飞。可怜风物非畴昔，蒿棘如林蔽夕晖。
送张天爵奉贺正旦表航海赴都·其一
作者：袁华
朝代：明

相臣奉表天边去，使者乘槎海上行。旌旗影拂波涛静，宫殿春开日月明。中原未必无王猛，前席须当问贾生。风景不殊民物异，江南遗老望休兵。
送张天爵奉贺正旦表航海赴都·其三
作者：袁华
朝代：明

耽耽双阙起中心，缭绕红云黼扆傍。麟史己书王正月，凤函初上帝封章。殿头杨柳黄于鹄，海子鴐鹅白似霜。拜赐君恩归佐郡，锦衣光彩照高堂。
送张天爵奉贺正旦表航海赴都·其二
作者：袁华
朝代：明

帆樯跋浪驶如鸿，缥缈神京在眼中。天地未明先见日，九天直上更凌风。蓬莱水弱流清浅，龙虎台高气郁葱。咫尺凤城春似海，五云端拱帝王宫。
送张天爵奉贺正旦表航海赴都·其四
作者：袁华
朝代：明

忆得长淮汗漫时，楼台歌吹锦城围。吕梁水落河鲂美，芒砀霜寒野雉肥。道路久无人北上，关河空有雁南飞。可怜风物非畴昔，蒿棘如林蔽夕晖。
送张子正谒选赴都
作者：袁华
朝代：明

巍峨鳷鹊观，岧峣凤凰城。衣冠列剑佩，龙蛇动旗旌。碧涨御沟水，声啼上林莺。览物写情思，无愧水曹名。
送张师允铨选江西
作者：袁华
朝代：明

豫章古名郡，上应翼轸躔。山川互联络，直与荆蛮连。帝忧南服远，何以寄蕃宣。相臣躬秉钺，开府大江边。甲兵洗瘴雨，戈船清海烟。黔黎含疮痍，守令赖才贤。考绩分殿最，三载方起迁。谒选诣阙下，道里阻且绵。廷议经济臣，衔命出典铨。张君庙廊器，授节斧扆前。轺车适楚越，春花正芳妍。奸贪宜屏黜，廉慎属陶甄。忆昨识君初，乃在娄之壖。别来六载馀，怀君思烦悁。盗贼各已息，径上官河船。侧闻江淮间，斗米钱三千。爨骸易子食，沟壑多弃捐。遴选得循良，庶可解倒悬。黾勉王事毕，綵衣舞蹁跹。矧兹休明运，获见忠孝全。离别不足惜，载歌皇华篇。
送强彦栗募农赴都
作者：袁华
朝代：明

燕赵开田千里馀，募民南国课耕锄。豳风旧咏农官政，大有重看太史书。麦秀郊原将乳燕，花飞野水欲生鱼。耕莘钓渭皆王佐，行见承恩侍属车。
送彭从龙归清江迎妇四首
作者：袁华
朝代：明

游子驾言迈，驱车楚山阿。积雪明高林，落日照大河。眷兹川涂长，况值岁暮何。相送复相思，看云动悲歌。朝阳有威凤，排云九天来。晓仪瀛海上，暮落岐山隈。览德时一下，明良位三台。还从嬴家女，吹箫向层台。轻烟林际开，素月川上起。桂楫击空明，消摇汎容与。美人隔秋水，相望不得语。临流折芳馨，所思在遗汝。溪上桃始花，溪流净无沙。偶得胡麻饭，穷源路忘赊。楼观五色烟，中有绿萼华。乞与续弦胶，相期凌紫霞。
送彭从龙归清江迎妇四首·其一
作者：袁华
朝代：明

游子驾言迈，驱车楚山阿。积雪明高林，落日照大河。眷兹川涂长，况值岁暮何。相送复相思，看云动悲歌。
送彭从龙归清江迎妇四首·其三
作者：袁华
朝代：明

轻烟林际开，素月川上起。桂楫击空明，消摇汎容与。美人隔秋水，相望不得语。临流折芳馨，所思在遗汝。
送彭从龙归清江迎妇四首·其二
作者：袁华
朝代：明

朝阳有威凤，排云九天来。晓仪瀛海上，暮落岐山隈。览德时一下，明良位三台。还从嬴家女，吹箫向层台。
送彭从龙归清江迎妇四首·其四
作者：袁华
朝代：明

溪上桃始花，溪流净无沙。偶得胡麻饭，穷源路忘赊。楼观五色烟，中有绿萼华。乞与续弦胶，相期凌紫霞。
送昆山契知州调嘉定
作者：袁华
朝代：明

鸭绿涨江水，鹅黄上柳丝。二月娄东道，燕燕初来时。娄有贤使君，白晰美丰姿。联芳五枝桂，不数窦家儿。岂弟民父母，古希今罕有。使君不我留，涉江采杨柳。柳丝弱袅袅，江水流瀰瀰。柳衰江水涸，邦人思未己。
送朱道原归京师
作者：袁华
朝代：明

君不见范蠡谋成吴社屋，归来扁舟五湖曲。之齐之陶变姓名，治产积居与时逐。又不见子贡学成退仕卫，废举鬻财齐鲁地。高车结驷聘诸侯，所至分庭咸抗礼。马医洒削业虽微，亦将封居垂后世。胸蟠万卷不疗饥，孰谓工商为末艺。泉南有客陶朱孙，大舶东望扶桑暾。石塘万里限弱水，贝阙珠宫光吐吞。直穷南海极西海，生擒蛮寇龙牙门。岛衣卉服识名姓，懋迁有无争骏奔。圣明文德洽区夏，诏遣移家居阙下。亲聆天语觐天言，岂是寻常行贾者。兹来娄上督诸商，会看重译贡殊方。明珠撒殿献琛赆，天王端拱当明堂。朱君朱君不易得，务财逐利通绝域。只今太史笔如椽，汗简杀青书货殖。
送权上人兼东谅虚白讲师
作者：袁华
朝代：明

释书经律论，中分大小乘。繇汉历唐宋，翻译卷帙增。微义浩河沙，究竟谅未曾。权师未识面，闻誉如云腾。兹登雨花堂，闻妙心源澄。庭眠惠远鹅，臂驾支遁鹰。天池九万里，扶摇自此升。为言虚白翁，归休理寒镫。
送李同知
作者：袁华
朝代：明

授节明光里，分符淮海浔。家传三礼学，夜绝四知金。蜀郡流芳远，鄱阳种德深。熬波输国赋，剔蠹慰民心。海王夷吾策，徒讴子产黔。政成还治所，抚事动遐吟。
送梅节判兼寄谢湖州
作者：袁华
朝代：明

白舫青帘海上回，赋诗莫讶雨频催。阮瞻作掾惟三语，王粲伤时咏七哀。阊阖风生销酷暑，搀抢星堕净氛埃。吴淞东接娄江水，乘兴毋烦数往来。明公持节洞庭丘，文采风流礼数优。朱幡皂盖干城日，青雀黄龙大阅秋。汉室兴图恢邓禹，唐家谏疏属韩休。水西开士时相见，烂熳新诗共倡詶。万姓流离荷厚恩，依然桃李满深村。谢安已起居廊庙，梅福何缘隐市门。喜见淳庞如鲁俗，不闻暴虏似羌浑。政成奏对长扬殿，赐酒应沾白兽樽。
送梅节判兼寄谢湖州·其一
作者：袁华
朝代：明

白舫青帘海上回，赋诗莫讶雨频催。阮瞻作掾惟三语，王粲伤时咏七哀。阊阖风生销酷暑，搀抢星堕净氛埃。吴淞东接娄江水，乘兴毋烦数往来。
送梅节判兼寄谢湖州·其三
作者：袁华
朝代：明

万姓流离荷厚恩，依然桃李满深村。谢安已起居廊庙，梅福何缘隐市门。喜见淳庞如鲁俗，不闻暴虏似羌浑。政成奏对长扬殿，赐酒应沾白兽樽。
送梅节判兼寄谢湖州·其二
作者：袁华
朝代：明

明公持节洞庭丘，文采风流礼数优。朱幡皂盖干城日，青雀黄龙大阅秋。汉室兴图恢邓禹，唐家谏疏属韩休。水西开士时相见，烂熳新诗共倡詶。
送殷孝伯之咸易教谕
作者：袁华
朝代：明

圣代崇文化，贤良起草莱。凤鸣旸谷日，鱼跃禹门雷。匠石无遗弃，洪纤在剸裁。咸阳秦赤县，博士楚宏材。话别嗟吾老，横经羡子才。渡江淮浦迥，溯颍蔡河开。红树迎官舫，黄华映酒杯。纪行应俊逸，览古定徘徊。遵陆由梁苑，冯虚自吹台。汲京城屹屹，艮岳石巍巍。蹋月车鸣铎，嘶风骑卷埃。吴音伧父讶，儒服虏人猜。应为青山住，知悬白日隤。解鞍依近郭，纵马龁枯荄。风急狐狸啸，天高鸿雁哀。诗情秋共澹，乡梦晓同催。喜见烽烟息，愁听驿鼓槌。虎牢悲战骨，缑岭觅仙胎。岳仰嵩高峙，河看砥柱裁。山川犹巩固，风物亦奇侅。鸡唱函关启，龙飞太华来。碑亭矜汉好，浴殿吊唐灾。望极吴天末，行穷渭水隈。别家倾菊酿，到县动葭灰。多士争先迓，诸生获后陪。献菹芹实豆，舍菜酒崇罍。五传遗经在，三馀万卷该。尊王明大义，抑伯黜渠魁。寒榻皋比设，朝槃苜蓿堆。树萱思奉母，援柱念提孩。有弟能调膳，何邮不寄梅。五陵还突兀，八水自萦回。选胜筇扶手，遐观笏拄颏。坏基留宿草，断础长荒苔。异域多佳处，兹游寔壮哉。丈夫四海志，肯使寸心摧。
送汤子诚帅掾
作者：袁华
朝代：明

掾郎匹马南关去，木落江空送雁群。不但酂侯能给饷，也知韩愈解从军。连营笳鼓花边合，小队旌旗柳下分。况是大藩财赋地，哦诗横槊属夫君。
送洪宰相使还高丽
作者：袁华
朝代：明

回望三韩云海间，趋朝竣事又东还。乘槎夜渡鱼龙国，持节朝辞虎豹关。带砺山河称汉辅，疏封爵土拟周班。来承王命勤脩贡，棣棣威仪重可攀。
送王鍊师游龙虎兼东周白士祝洞天
作者：袁华
朝代：明

古洞曾窥一线天，归来尘世又千年。笑骑辽鹤闽山去，荔子花开海月圆。磷磷白石龙泓下，泉落清池月半弯。忆与仙都周白士，钩帘把卷对南山。
送王鍊师游龙虎兼东周白士祝洞天·其一
作者：袁华
朝代：明

古洞曾窥一线天，归来尘世又千年。笑骑辽鹤闽山去，荔子花开海月圆。
送王鍊师游龙虎兼东周白士祝洞天·其二
作者：袁华
朝代：明

磷磷白石龙泓下，泉落清池月半弯。忆与仙都周白士，钩帘把卷对南山。
送田起宗回泉南次倪云林韵
作者：袁华
朝代：明

烟树望中迷，春流接断堤。束装迟明发，揽衣听晓鸡。蘼芜绿遍江南路，蒲帆风轻云外度。香阁无人占镜听，倚门应念来何暮。花落野桃红雨飞，春鸿社燕故相违。白头慈母高堂上，綵服称觞春日晖。
送秦仲方崇明儒学训导
作者：袁华
朝代：明

明诏春颁出紫宸，党庠遂序法成均。运筹廊庙皆熊虎，奋迹丘园尽凤麟。七步词章年更少，一门孝义老弥醇。清朝偃武崇文化，始信儒冠不误身。
送章元师之汴梁
作者：袁华
朝代：明

孟秋天气肃，楼船出东瀛。微风吹五两，初日明双旌。晓踰料角险，暮泊淮阴城。木落原野回，衔枚夜兼程。大梁古魏地，昔为宋东京。吹台尚硉兀，艮岳犹峥嵘。弱冠曾一游，兴怀动中情。弩力保明节，麒麟纪勋名。
送章生海州吏
作者：袁华
朝代：明

微风动蘋末，木落海乡秋。冥鸿戾层霄，轻桡溯中流。溯流向何许，淮水东悠悠。青年不择禄，高堂亲白头。万里起顷步，前途遐且修。勿云刀笔贱，请视汉廷侯。
送缪生之钱唐省亲
作者：袁华
朝代：明

缪家郎，目烂岩电光，金线衣蟠柳色黄，紫荷囊佩玉钩长。暮朝读书不下堂，宛若丹山雏凤凰。吴城一夜兵戈入，老幼苍黄计安出。搜牢幸得此身存，翁媪信音何处觅。青天荡荡日重光，太行可梯，沧溟可航。不愁水有蛟鳄，道有虎狼，舟遥遥，指钱唐。舞斑衣，称寿觞，和乐泄泄气洋洋。君不见东邻老翁金满埒，骨肉凋零子孙绝。人生贵在亲目前，万里封侯奚足言。
送葛进善游京师
作者：袁华
朝代：明

黄鸟出谷鸣，春阳被郊墟。游子观国光，薄言驾轻车。龙虎势盘踞，回合抱帝居。先下郦生揖，次陈贾谊书。献纳趋金马，校雠登石渠。翻怜冯煖辈，弹铗叹无鱼。
送葛进善游金陵
作者：袁华
朝代：明

抱朴诸孙负异材，丹成直欲访蓬莱。高堂霜鬓双亲老，远浦征帆一舸开。山入金陵云郁勃，江环铁瓮水萦洄。鹅黄色上宫墙柳，鄂绿香飘禁籞梅。献赋定趋鳷鹊观，题诗拟在凤凰台。少微光动三台近，重译音翻九域来。正旦迎春仙仗集，端门待漏曙钟催。公车独数严徐学，战国犹称范蔡才。直节事君真不忝，高怀绝俗又何猜。拾遗杜曲诗千首，逆旅新丰酒一杯。威凤己巢阿阁日，神鱼终化禹门雷。他时驷马归乡里，锦绣宫袍次苐裁。
送赵季文湖州知事
作者：袁华
朝代：明

昔日参军今幕府，水精宫里又重来。近除牧守皆清选，况复参谋得大材。山色满帘双燕入，溪光照雪一舟回。管公楼下花如雾，应拟登临送酒杯。
送郭安道升宪椽
作者：袁华
朝代：明

太山何岩岩，上与云汉通。流光洞相射，照耀金芙蓉。黄河水汤汤，奔流去不已。东下沧海深，曾波渺无涘。顾此河山美，襟带邹鲁疆。扶舆孕神秀，人物产贤良。粤生我郭君，秋水炯双目。清标颀而长，碧梧峙鸾鹄。结发读书史，浩气冲八虚。崭然见头角，顿与众子殊。周还丈室中，左图右文史。父母有愉容，邻里皆仰企。布衣束韦带，箪瓢恒晏如。游心羲皇上，自许稷契俱。出门天地宽，飘飘远游志。便欲凌高风，赤手搏虎兕。西逾秦陇地，东溯大江濆。为爱九华好，结茅栖白云。奈此堂上亲，鹤发被两耳。家无担石储，何以奉甘旨。暂捧毛义檄，菽水聊怡颜。缅怀远大器，置身簿书间。朝趋雁鹜行，暮归问安否。克孝复克勤，天赋非矫揉。耿介守贞洁，剖决言便便。俯仰洎十载，东西郡屡迁。冰霜操愈坚，刚柔不茹吐。黄堂飞荐章，姓名达乌府。八月绣衣使，持节江之东。薅荆薙榛棘，狐狸亦循踪。抡才惟若人，修能获举援。行看补舜裳，胸有五色线。黄梅雨初霁，移文下桃州。隶卒效奔走，车骑拥道周。班荆西郭门，长途马蹄疾。遥望敬亭山，草木似相识。行行至莲幕，挺挺立霜台。平生多抱负，今日良慰怀。江左民力疲，况乃苦徭役。早夕被鞭笞，征敛从何出。贪污挟势权，舞文肆凶奸。朘剥民膏血，那知稼穑难。苍生命如鱼，濈濈在网罟。按行来何时，问此民疾苦。嗟予一介士，幸获望馀光。春风佳丽地，文酒日相羊。方期朝暮间，坐听谈亹亹。愰若秋空蝇，弗得附骥尾。丈夫志四海，慷慨轻别离。愿言树勋业，高步青云梯。
送郯九成汎海北上兼东秦希鲁
作者：袁华
朝代：明

万斛龙骧舟，输粟转辽海。若不浮日华，五色散霞彩。沧波奫渟如镜明，张帆打鼓春潮平。南风十日踰万里，高卧读书船自行。掾郎兹游冠平生，飘飘逸气凌蓬瀛。之罘缥缈海津近，北瞻龙虎环神京。张家庄头酒初熟，长城城下垂杨绿。当垆燕姬二八馀，手戛银筝唱新曲。旧游十载一茫然，落日相思梦寐牵。寄谢桥门秦贡士，何时风雨对床眠。
送钱虚白鍊师还茅山
作者：袁华
朝代：明

青山卵色起中天，马领良常紫翠连。双璧己薶秦相篆，五钟犹记地皇年。黄连乳爇神初下，紫朮膏成骨易仙。安得同骑大鹤去，华阳南便觅真诠。双舄凌空去莫扳，惟闻飞佩玉珊珊。故家遗老俱凋谢，采药名山自往还。凤尾盖随云影动，鹿皮冠映雪痕斑。海桑陵谷虽迁变，独有壶中日月閒。
送钱虚白鍊师还茅山·其一
作者：袁华
朝代：明

青山卵色起中天，马领良常紫翠连。双璧己薶秦相篆，五钟犹记地皇年。黄连乳爇神初下，紫朮膏成骨易仙。安得同骑大鹤去，华阳南便觅真诠。
送钱虚白鍊师还茅山·其二
作者：袁华
朝代：明

双舄凌空去莫扳，惟闻飞佩玉珊珊。故家遗老俱凋谢，采药名山自往还。凤尾盖随云影动，鹿皮冠映雪痕斑。海桑陵谷虽迁变，独有壶中日月閒。
送钱达善之京师
作者：袁华
朝代：明

白露漙鞠蕊，凉飙拂桂枝。萧条平原上，黍稌何离离。夫君戒行李，抚景动遐思。山川气郁葱，江河路委蛇。青年事铅椠，说礼敦诗书。韬钤秘虎豹，奇正分熊罴。仰企前哲学，节义矢弗亏。行矣保令名，黄耇以为期。
送闵鍊师省兄还茅山兼柬钱虚白
作者：袁华
朝代：明

伯兄兵隔海之隅，仲也东寻轶两凫。闵氏圣门称孝子，道家句曲号仙都。埙篪迭奏宫商合，风雨连床语笑俱。此去定逢钱逸士，为询芝术寄来无。
送陆原祥还江阴
作者：袁华
朝代：明

十年为客昆丘下，把酒临风语笑同。南越称臣归陆贾，东吴辟地识梁鸿。异乡第宅蒿莱外，新国河山雨露中。锦服昼还春政好，河豚鱼上杏花红。
送陈原夫还乡
作者：袁华
朝代：明

游子念乡里，艰时未得归。心逐征鸿去，目送孤云飞。国内同文轨，买舟娄之水。春还雪己消，方塘曲尘起。江倾东固山，遗庙荒墟间。重经旧闾里，感慨泪潸潸。儿童喜君至，烹鲜击肥彘。亲知喜君还，扶老兼携稚。握手话绸缪，同寻昔钓游。始信还乡乐，犹胜万里侯。
送雷太守赴武宁
作者：袁华
朝代：明

前席亲承大府开，武宁政迓使君来。也知刘项争雄地，须得龚黄治郡才。芒砀嵌空当野断，黄河如带抱城回。理閒引客登高赋，应在重瞳戏马台。
郊居
作者：袁华
朝代：明

郊居旭日旦，草木发华妍。沃壤润含雨，芳林澹浮烟。飞鸣变新声，游泳戏清涟。所忻气候和，那计节序迁。逍遥城阙中，放浪江浦边。晓从铁塘去，暮向樊村还。上怀舞雩咏，下拟归田篇。宴安古所戒，躬耕乐天年。
郑德明李廷璧同集顾仲瑛书画舫分韵得天字
作者：袁华
朝代：明

我爱山中屋似船，曲阑倒影水行天。画推郑顾同三绝，书至钟王可并传。把？俄惊天欲雪，钩帘恰见月初弦。黄浮鞠蕊鹅儿酒，红芼椒花玉鬣鳊。北苑风流犹谩仕，南宫放旷任称颠。栖乌惊柝翻丛竹，潜鲤听琴出九渊。山拥雪巢吟木客，楼居云海宴神仙。艰时会合须强饮，莫惜狂歌醉扣舷。
郑德明李廷璧同集顾仲瑛书画舫分韵得天字
作者：袁华
朝代：明
体裁：七言排律

我爱山中屋似船，曲阑倒影水行天。画推郑顾同三绝，书至钟王可并传。把�俄惊天欲雪，钩帘恰见月初弦。黄浮鞠蕊鹅儿酒，红芼椒花玉鬣鳊。北苑风流犹谩仕，南宫放旷任称颠。栖乌惊柝翻丛竹，潜鲤听琴出九渊。山拥雪巢吟木客，楼居云海宴神仙。艰时会合须强饮，莫惜狂歌醉扣舷。
郑明德先生卖寿器以赘婿玉山道人复赠一棺赋诗以谢邀予次韵
作者：袁华
朝代：明

山人右臂枯有棱，日耕研田耘剡藤。秪今年己六十五，感时念旧身凌兢。文章国内鸣当日，老病穷愁如猬集。子亡女长当赘婿，无钱卖棺情岂恤。江空木落西风高，短衣破屋惊搜牢。相逢玉山泪流霰，老我太平难再遭。玉山重义急水火，为制楠木棺若蚕得缠裹。便呼老仆荷锸随，醉死何妨即埋我。君不见北邙山荒坟，累累白草间。积金何如积阴德，黄鸟能致三公环。
采上人南涧图
作者：袁华
朝代：明

箕踞长松下，溪流如白云。美芹采南涧，可以奉吾君。
采菱曲
作者：袁华
朝代：明

兰舟荡湖阴，采菱湖水深。愿持花作鉴，为照阿侬心。
重韵寄刘伯叙
作者：袁华
朝代：明

恩荣曾锡燕蓬瀛，五马西来自玉京。江左衣冠传旧族，海滨歌颂动新声。蒲轮结驷登金马，茝石听莺觐紫清。此日牛刀聊小试，还居台辅定章程。
野老移家图为谢子兰题
作者：袁华
朝代：明

野老移家向何许，乃在吴松之甫里。治生拟学陶朱公，钓竿欲觅玄真子。小儿读书坐船头，大儿击楫歌中流。细君斫脍妇炊黍，老子醉卧芦花秋。人生真乐不易得，儿女团栾居泽国。避秦何必问桃源，朝泊江南暮江北。
野航轩
作者：袁华
朝代：明

轩开花柳照波明，啸傲篷窗悦野情。恍载春流天上坐，翻疑晚饭越中行。携家未遂鸱夷隐，汎宅甘从甫里耕。不问主人当往造，樵青还解笑相迎。
野航轩雅集分韵得秋字
作者：袁华
朝代：明

今日有佳景，野航俯清娄。酒从碧筒泻，烟向博山浮。长林树阴密，方池水气秋。蝉依疏叶语，鱼唼落花游。暌离获良觏，飞光为迟留。
金屏曲
作者：袁华
朝代：明

蜀丝步障围雀屏，铜槃腻蜡光晶荧。云旗翻月招湘灵，兰芽玉茁春娉婷。宝钗翠滑欹双燕，鹄别鸾离诉恩怨。璚卮血渍燕支片，牵挽飞光为花劝。青蛇电掣星流虹，鲸呿鳌掷趋群龙。冶郎断缨灭银烛，肉台碎触连枝玉。海尘愁吹桃李容，洗妆并入华清宫。罗衣蝉翼绣芙蓉，粉汗红香飘蕙风。珍珠撒地谁先拾，露寒铜掌金人泣。芳卿寄谢无踪迹，东方煌煌太白出。
金山寺
作者：袁华
朝代：明

妙高峰下龙游寺，小艇能为半日留。灵物上随雷电化，大江中抱石崖流。涛头钟鼓鼋鼍伏，鳌背楼台日月浮。欲汲三泠泉煮茗，谁将长绠取深湫。
金粟影
作者：袁华
朝代：明

金粟花千树，银河月一轮。举杯邀对饮，天上谪仙人。
钱塘秋兴
作者：袁华
朝代：明

木落江空鸿雁横，高秋倦客不胜情。中原父老忧河决，南徼黔黎望贼平。汉武宣房歌瓠子，鲁连辽海却秦兵。西风独倚层楼上，把酒无言对月明。慈云岭下拜郊台，遗老曾看卤簿来。自昔祊田供黍稷，于今辇道没蒿莱。金河雁过沈寒日，银海凫飞化劫灰。更上高丘表忠观，残碑剥落重兴哀。
钱塘秋兴·其一
作者：袁华
朝代：明

木落江空鸿雁横，高秋倦客不胜情。中原父老忧河决，南徼黔黎望贼平。汉武宣房歌瓠子，鲁连辽海却秦兵。西风独倚层楼上，把酒无言对月明。
钱塘秋兴·其二
作者：袁华
朝代：明

慈云岭下拜郊台，遗老曾看卤簿来。自昔祊田供黍稷，于今辇道没蒿莱。金河雁过沈寒日，银海凫飞化劫灰。更上高丘表忠观，残碑剥落重兴哀。
钱塘钱思复匡庐于彦成幼同笔研重会于顾玉山许思复赋诗邀予次韵
作者：袁华
朝代：明

会稽外史玄都客，手校玉文坐瑶席。一别中岳三十年，谷愧林惭少颜色。白水真人冰雪容，曾访卢鸿至宁极。翩然而来动遐兴，飞适丹崖千丈壁。相逢忽在玉山中，不计人间岁年易。赤城霞外忆同游，石洞桃花几回碧。桑田变海海扬尘，也知狡狯今非昔。玉山八月秋正好，银潢西泻星虚直。紫箫吹月酒如淮，露华洗天天影湿。御风不作三山游，豢龙归应西池役。傥过金马到玉堂，为我问讯众仙伯。
钱成夫编脩
作者：袁华
朝代：明

忆昔钱塘别，于今十载馀。扶摇鹏鴳异，相失燕鸿如。代祀临南镇，移家赋卜居。高林疏雨霁，南望正愁予。
长平戈
作者：袁华
朝代：明

长平戈头土花碧，长平城下坑降卒。将军战骨化黄埃，此物尚随锄钁出。识铭漫灭蛟龙形，犹带征人燐血青。也知在德不在险，四海承平安用兵。
门有车马行
作者：袁华
朝代：明

门有车马客，绣毂夹朱轮。玉鞍光照路，翠盖影摇春。高堂翼翼云承宇，燕蹴飞花落红雨。升堂酌酒寿翁媪，吴娃歌歈楚女舞。愿翁多子仁且武，执戟明光奉明主，明珠白璧安足数。
阙中孚予同年也至正丙午五十一岁中孚上有慈母下有曾孙一门五世十月廿又四日适逢初度赋此以庆之
作者：袁华
朝代：明

同生延祐丙辰年，惟子斑衣舞膝前。上寿百龄尊齿德，一门五世见曾玄。笋舆春侍花间去，竹马朝迎柳下还。有子有孙皆孝敬，山南崔氏世称贤。
陈宝生出其节母传求诗乃制黄鹄词遗之
作者：袁华
朝代：明
体裁：古风

黄鹄一举兮溟海无汀。铩翮龙渊兮羌不可以复生。雌夫死而靡他兮念兵。故雄死颈哺子兮子翼以成。匪精卫兮填海以平。誓衔骨兮同归九京。
陈李子发解归席上分韵得三字
作者：袁华
朝代：明

明诏初登士，贤良起朔南。太丘虽楚士，厥贡逐吴柑。昆玉连城重，骊珠赤手探。桂扳仙窟一，浪击禹门三。突阵神初王，冲围战始酣。摛文陈礼乐，射策黜奸贪。归日逢重九，高朋喜盍簪。黄花映朱寔，紫蟹间银蚶。酒泻杯中绿，风生席上谈。明年京国路，春水染袍蓝。
陪赵仲光顾仲瑛游昆山
作者：袁华
朝代：明

林壑秋高绝点埃，画船载酒对山开。霜明远浦蒹葭老，木落空江鸿雁来。魏国王孙多丽藻，华阳真逸有仙才。翠微阁下经行处，重为题诗拂紫苔。
陪陈彦博编脩游永寿寺
作者：袁华
朝代：明

积阴不成雨，朝光散林丘。郊原春意动，荠麦青油油。东冈直如矢，隐见坼上州。孤塔倚天外，高城枕江流。江流去不返，逝者如斯不。所忻风日佳，散步行夷犹。岂惮冻泥滑，言往梓峰游。梓封竹树深，好鸟鸣相酬。梅蕊吹残香，飘雪沾衣裘。嘅想吕王孙，掉臂辞封侯。建兹阿兰若，施以良田畴。忆昨结搆初，甲子方一周。香镫夜达旦，奉祀绵千秋。志异蚩蚩氓，泯灭同浮沤。寿师禅门秀，参学踵前脩。神骏怜支遁，词华拟汤休。倒屐出迎客，茗供相延留。寒菘肥胜肉，采掇荐新篘。物岂有定味，适口为珍羞。语深俗虑释，水木生清幽。元龙湖海士，朅来客沧洲。留题纪雅集，佳句锵琳球。蹇予发种种，孤昧寡良俦。愿为蝇付骥，来往结绸缪。
陪顾仲瑛祭张贞居回饮湖中分韵得奇字
作者：袁华
朝代：明

连朝风雨不出户，今朝雨晴山色奇。涌金门头买画舫，黎明径度湖之湄。张公学仙灵石坞，藏书瘗剑荒山陲。丹成驭气九天上，长松落日风飔飔。玉山草堂素有期，死生契阔良可悲。刲羊载酒拜祠下，俯仰今古兴遐思。君不见附子冈头师相墓，只今惟有草离离。
雪山图
作者：袁华
朝代：明

云气浮空高复低，石林茅屋望中迷。山回鸟道青天上，水落鱼罧碧涧西。欲访松乔穷绝顶，直扪萝葛蹑飞梯。归来城郭还依旧，坐对新图赋紫溪。
露筋庙书谢琼树所藏米南宫帖后
作者：袁华
朝代：明

南踰召伯埭，北望高邮城。舍舟陟平陆，散策舒羁情。萧条原野迥，寒日惨光晶。行行止丛祠，虚堂走鼯鼪。不知谁氏子，中坐莫与京。父老告我言，斯女志坚贞。驰驱丧乱馀，与嫂同晨征。迫暮不得还，沮洳聚蚊虻。嫂居耕夫舍，女宿野嬛嬛。失节泰山重，视死鸿毛轻。黎明筋己露，遍体膏血赪。庙食崇象设，春秋洁粢盛。我闻父老言，感慨泪如倾。猗嗟五代时，鼎沸纷战争。广陵行密据，民饥日抢攘。刲剔挂屠肆，何异牷与牲。孙儒入高邮，驱民以为兵。贞女蕙兰质，肯同萧艾荣。缅惟丁斯时，辟地故远行。宁甘野宿死，不就有帏生。白玉岂受污，殁身垂令名。矫矫长乐老，丧亡亦屡更。四姓历十君，腼然秉钧衡。所以米外史，穹碑勒新铭。谢君雅好古，模拓比瑶琼。赋诗悼贞烈，字字锵金声。俛仰旧游时，国内尚承平。荏苒三十年，繁华变榛荆。岂无青云士，徇国输忠诚。却怜偷生者，犬豕加簪缨。掩卷三太息，青灯照孤檠。
青松白石轩
作者：袁华
朝代：明

高人种玉玉山中，上有支离之怪松。绝壑云根蹲虎豹，阴崖雪干攫蛟龙。青精饭受神仙诀，金粉花浮虎魄醲。为折长枝当麈尾，何妨踞石语从容。
静安堂为娄下徐氏赋
作者：袁华
朝代：明

娄江东下经昆丘，上有新堂河渠渠。轩荣窈窕通绮绿，挟以槐柳罗前庐。堂中之人美而脩，集芙蓉裳紫霞裾。心不妄动安无虞，谁其主之曰姓徐。女红麻枲子治书，丰年多黍仍多稌。视彼利欲争纷挐，噂沓权门足次且。何如静安安厥居，汝阳作诗置座隅。勖尔朝夕勤劬劬，母纵逸乐荒于嬉，审能行之宁尔躯。
顾国衡海上归会于可诗斋分韵得从字
作者：袁华
朝代：明

出处能全孝与忠，宁辞大海驾蒙冲。祗将礼义为干橹，岂但韬钤閟虎龙。烽火频年成远别，酒尊今夕复相从。金符紫绶居重庆，勋业当期上景钟。
顾定之墨竹
作者：袁华
朝代：明

八法从衡篆籀文，墨池春水荡湘云。任它门外风埃满，日报平安有此君。
顾玉山园池十有六咏 其一 碧梧翠竹堂
作者：袁华
朝代：明

桐花落银床，竹色被兰渚。六合飞炎埃，高堂不知暑。
顾玉山园池十有六咏 其三 钓月轩
作者：袁华
朝代：明

閒耕山中云，坐钓溪上月。仰看白玉钓，下垂紫贝阙。
顾玉山园池十有六咏 其二 玉山佳处
作者：袁华
朝代：明

玉山最佳处，窗户绝纤埃。门无俗士驾，禽鸟不惊猜。
顾玉山园池十有六咏 其五 芝云堂
作者：袁华
朝代：明

堂阴有奇石，如芝复如云。望云怀友生，采芝招隐君。
顾玉山园池十有六咏 其六 渔庄
作者：袁华
朝代：明

公子不好猎，小庄濠上居。长船载大炬，清夜看义鱼。
顾玉山园池十有六咏 其四 湖光山色楼
作者：袁华
朝代：明

岚起天边雨，帆飞树杪风。湖光与山色，倒影画楼中。
顾玉山园池十有六咏·碧梧翠竹堂
作者：袁华
朝代：明

桐花落银床，竹色被兰渚。六合飞炎埃，高堂不知暑。玉山最佳处，窗户绝纤埃。门无俗士驾，禽鸟不惊猜。閒耕山中云，坐钓溪上月。仰看白玉钓，下垂紫贝阙。岚起天边雨，帆飞树杪风。湖光与山色，倒影画楼中。堂阴有奇石，如芝复如云。望云怀友生，采芝招隐君。公子不好猎，小庄濠上居。长船载大炬，清夜看义鱼。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄
作者：袁华
朝代：明

真态生香解语花，脸酣春酒醉儿家。陈王谩倚能词赋，翩若惊鸿洛水涯。万卉千葩孰与京，故人相见眼偏明。金槃玉露倾朝日，似对春风诉不平。烂熳春晖玉一阑，香笼绣幄醉中看。于今寂寞西园里，无奈罗裳怯暮寒。三九清斋修洞房，小楼午夜礼虚皇。殷勤金盌收花露，留待研朱校玉章。谷雨初晴三月时，燕飞帘幕昼迟迟。主人不见花开落，欲倩徐熙写折枝。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其一
作者：袁华
朝代：明

真态生香解语花，脸酣春酒醉儿家。陈王谩倚能词赋，翩若惊鸿洛水涯。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其三
作者：袁华
朝代：明

烂熳春晖玉一阑，香笼绣幄醉中看。于今寂寞西园里，无奈罗裳怯暮寒。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其二
作者：袁华
朝代：明

万卉千葩孰与京，故人相见眼偏明。金槃玉露倾朝日，似对春风诉不平。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其五
作者：袁华
朝代：明

谷雨初晴三月时，燕飞帘幕昼迟迟。主人不见花开落，欲倩徐熙写折枝。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其四
作者：袁华
朝代：明

三九清斋修洞房，小楼午夜礼虚皇。殷勤金盌收花露，留待研朱校玉章。
顾玉山客嘉兴春晖楼前木芍药盛开因诵张平昌所和令狐祖公别牡丹诗曰平章宅里一阑花临到开时不在家莫道两京成远别春明门外即天涯因次韵别赋五首同寄·其四
作者：袁华
朝代：明
体裁：七言绝句

三九清斋修洞房，小楼午夜礼虚皇。殷勤金碗收花露，留待研朱校玉章。
顾玉山新成钓月矶轩
作者：袁华
朝代：明

荷蓧行歌与世违，鹤归城郭是耶非。种桃道士玄都观，汎月仙人采石矶。大野龙蛇方起陆，青冥鸿鹄自高飞。轩前一架蔷薇树，犹放疏花向落晖。
题丘克庄敬云楼
作者：袁华
朝代：明

层楼照宏敞，大泽起絪缊。容容上承宇，霭霭度微芬。思亲惜流景，怀土念离群。拄笏延清赏，西山未夕曛。
题仕女
作者：袁华
朝代：明

微步瑶阶不动尘，妖娆岂慕宋东邻。手援仙桂沉吟处，谁是龙头苐一人。不使铅华污玉肌，内家妆束入时宜。欲随女伴寻芳去，只恐西园蛱蝶知。
题仕女·其一
作者：袁华
朝代：明

微步瑶阶不动尘，妖娆岂慕宋东邻。手援仙桂沉吟处，谁是龙头苐一人。
题仕女·其二
作者：袁华
朝代：明

不使铅华污玉肌，内家妆束入时宜。欲随女伴寻芳去，只恐西园蛱蝶知。
题任月山圉人调马图
作者：袁华
朝代：明

邠宁八坊全盛日，牧马四十馀万匹。玉关沈橛野无尘，奋鬣长鸣气骄逸。就中一马如游龙，两目夹镜磨青铜。圉人骑入横门道，霜蹄蹴雪生长风。水衡昔阅群玉秘，摸得兹图落人世。海桑陵谷虽变迁，犹是灵光岿然峙。
题倪云林山居图
作者：袁华
朝代：明

地僻无辙迹，知为静者居。山泉激石驶，岩树覆窗虚。洗药坐濯涧，负苓行读书。兹丘傥可老，吾欲乐耕锄。
题倪云林所寄陈彦廉春草轩图
作者：袁华
朝代：明

彼美陈徵士，幽居惬素心。字临张旭帖，诗咏孟郊吟。老圃秋花瘦，閒庭春草深。写图并琢句，持寄自云林。
题吴景谅草堂疏后
作者：袁华
朝代：明

太息神州巳陆沉，归营别墅掷朝簪。閒居自得安仁趣，乐志仍存长统心。架竹依垣开鹤庆，凿池引水置鱼罧。谁云国内无知己，周鲁高风重可寻。
题周原素临赵文敏公十六马
作者：袁华
朝代：明

宋诸王孙面如玉，书法钟张画顾陆。写唐内厩十六马，笔精墨妙天机熟。忆昔岐邠开八坊，四十万匹皆骏良。平原牧放乐字育，泉甘草肥筋力强。丰水东注波汤汤，柳花吹雪桐阴凉。平头奴子骑先出，两奚控勒临堤傍。骓駽驻骆驒骊黄，徐驱俨若骖雁行。有骅却立不敢进，畏前反蹴头高昂。三马欲复俯饭水，一马己渡将腾骧。中流夭矫乃龙种，两耳批竹双瞳方。斯图己归群玉秘，夜夜长虹光烛地。何人援笔解临摸，吴郡周生富文艺。中原板荡遍荆榛，千金骏骨化黄尘。摩挲老眼明窗侧，展卷题诗一怆神。
题姜养浩寄顾玉山诗后
作者：袁华
朝代：明

虎头少年才且贤，侠游不减杜樊川。善和牡丹天下白，看花走马春风前。东家蝴蝶西家去，双双高飞向何处。尊前一曲断肠词，荒草寒烟暗平楚。
题张复初所藏倪云林画
作者：袁华
朝代：明

春草蔼碧色，春泉流白云。时觅渔樵侣，行穿麋鹿群。览古发长啸，寻幽探秘文。娟娟双径月，流景照夫君。
题张外史登善精舍
作者：袁华
朝代：明

阴森水石林堂幽，六月彷佛如三秋。高遁何惭孔车骑，旧游还忆董糟丘。鹤台夜礼紫虚象，凫舄朝回黄篾楼。愿乞引年餐玉法，颉颃飞佩阆风头。
题张子政黄大痴松亭高士图
作者：袁华
朝代：明

大痴老人天下士，结客侠游非画史。酒酣泼墨写荆关，咫尺微茫数千里。筲箕泉头鹤上仙，空遗宝绘人间传。弟子颠张早入室，重冈叠嶂开云烟。太山斗绝何由缘，下有鸟道丹梯悬。此中疑是避秦处，仰见茅屋岩崖边。松亭蒿目者谁子，耳谱流泉横绿绮。不知捷径在终南，每逢佳处辄留止。我生亦有山水癖，吴楚燕齐遍游历。风尘澒洞难再往，坐对此图三太息。
题待渡图
作者：袁华
朝代：明

停骖长林下，送目大江表。故园虽在望，山径尚深窈。招招舟子来，一苇横波小。松菊倘犹存，归耕远纷扰。
题李嵩会茶图
作者：袁华
朝代：明

谷雨初晴花乱吹，金河春水腻如脂。挈瓶小试团龙饼，想见东都全盛时。
题松崖图
作者：袁华
朝代：明

青山上无极，白云冠其颠。旭日照高林，丹碧何鲜妍。中有学仙者，冥栖遗世缘。天风鼓海涛，和以朱丝弦。斸苓采白石，汲涧煮清泉。挥手谢时人，飞行凌紫烟。
题画禾
作者：袁华
朝代：明

梅雨暗泽国，布縠鸣桑阴。吴侬躬耒耜，播种乃力任。来牟既登场，出水秧森森。立苗本欲疏，庶防稂莠侵。嘉实秫垂田，沾溉雨露深。猗嗟周后稷，万世民所钦。柏君天骄子，游宦非素心。吮墨抽秘思，新图重南金。如何祐陵笔，只解写花禽。
题米元晖云山图
作者：袁华
朝代：明

山横鉴湖曲，水落剡溪濆。岩扉扑苍雪，石林生白云。回辕谢逋客，采芝招隐君。安能驭风去，结庐远尘氛。
题美人汲井养花图
作者：袁华
朝代：明

茝石莺啼琐窗静，御柳条长拂金井。美人初试薄罗裳，翠袖双擎玉壶冷。璚树花开璧月圆，一枝折得浸红泉。莫教野鹿偷衔去，狼籍香囊蜀道边。
题茅泽民临董北苑夏山图
作者：袁华
朝代：明

群山回抱中绝谷，万木阴森岚气溽。知有逃名隐者徒，扪葛扳萝结茅屋。北苑风流去不还，尚留遗墨在人寰。含毫伸纸能摸写，优孟商歌抵掌閒。
题茅泽民壁上松石
作者：袁华
朝代：明

昔人画松妙入神，毕宏韦偃及张藻。宋三百年惟李成，石磴烟林更深窈。近世首推文敏公，尚书云山气势雄。后来作者黄岩李，脩篁古木冈峦重。中吴江南佳丽地，前辈风流犹未坠。忽惊素壁走蛟螭，乃是茅君醉游戏。大者昂霄梁栋材，根穿石罅贯铁鋂。稚者新承雨露厚，密叶曾栖鸾凤来。是中亦有支离叟，欲同杜栎齐上寿。不材固可全天年，钟鼎由来异畎亩。轩中之人读韦编，坐对松石心悠然。焚香寓目竟白日，默究未尽羲皇前。
题茅泽民蟠松图为陈彦廉寿
作者：袁华
朝代：明

太丘仙人初度日，高景山前览秋色。才名不减郑广文，百年才过三之一。长松卧地数百弓，全生不与社栎同。苍髯鲐背冰雪操，根有虎魄燕支红。茅君欲驾茅龙去，为貌蜿蟺入囊楮。蟠桃再食河再清，迟子披图重延伫。
题观泉图
作者：袁华
朝代：明

寒泉落幽涧，绝壁凌长松。之子逍遥游，遐观意从容。俯嗟逝水驶，仰企高山重。苍头亦解事，撰杖以相从。
题赵仲穆兰
作者：袁华
朝代：明

窈窕楚皋女，委蛇佩陆离。凌风翳翠袖，乘月靡云旗。含嚬嘿延伫，怊怅失佳期。涉江采璚芳，将以遗所思。高人养冲素，绝粒栖璚林。游盼瑶华圃，珥节阆风岑。手持碧玉苗，幽香散烦襟。相思不可见，落日楚江阴。
题赵仲穆兰·其一
作者：袁华
朝代：明

窈窕楚皋女，委蛇佩陆离。凌风翳翠袖，乘月靡云旗。含嚬嘿延伫，怊怅失佳期。涉江采璚芳，将以遗所思。
题赵仲穆兰·其二
作者：袁华
朝代：明

高人养冲素，绝粒栖璚林。游盼瑶华圃，珥节阆风岑。手持碧玉苗，幽香散烦襟。相思不可见，落日楚江阴。
题赵希远万松金阙图
作者：袁华
朝代：明

峥嵘阆风岑，杳渺蕊珠宫。紫皇中建极，金阙凌万松。云生金毋帐，日射玉女窗。凤鸟鸾鹤俦，啸歌声？？。剑佩百神集，轩盖群真从。广乐奏钧天，洞章吟飞空。东华主校籍，南昌司考功。丹书石室閟，琼简金泥封。下视尸行徒，不啻粪壤虫。骕也富文艺，疏派天潢中。凝神入遐想，含毫寄遗踪。粉墨落缣素，楼阁间青红。安能往从游，伏阙陈丹衷。愿乞愚与鲁，老为田舍翁。
题赵希远万松金阙图
作者：袁华
朝代：明
体裁：古风

峥嵘阆风岑，杳渺蕊珠宫。紫皇中建极，金阙凌万松。云生金毋帐，日射玉女窗。凤鸟鸾鹤俦，啸歌声��。剑佩百神集，轩盖群真从。广乐奏钧天，洞章吟飞空。东华主校籍，南昌司考功。丹书石室閟，琼简金泥封。下视尸行徒，不啻粪壤虫。骕也富文艺，疏派天潢中。凝神入遐想，含毫寄遗踪。粉墨落缣素，楼阁间青红。安能往从游，伏阙陈丹衷。愿乞愚与鲁，老为田舍翁。
题野航壁
作者：袁华
朝代：明

绿水滑可染，白石明可把。高林落秋声，谁船系其下。
题金人张圭芦雁图
作者：袁华
朝代：明

金源画马惟李早，亦有张圭善花鸟。写生八雁芦渚边，眼中彷佛龙河道。双飞双栖噰噰宛颈求其雌，大泽雪深一丈许，踪有缯缴将奚施。
题金人校猎图
作者：袁华
朝代：明

朔风吹惊沙，桦林叶斓斑。兽肥马骁雄，校猎出天山。晓踰黄龙塞，暮过居庸关。骍弓金仆姑，宝刀龙爵镮。鴐鹅天际落，小队碛边还。
题顾玉山摘阮小像
作者：袁华
朝代：明

夫君青云姿，逍遥在丘园。冥心绝遐想，燕坐息众喧。摊书白石上，摘阮青松根。乃非竹林叟，似是醴陵孙。
题顾玉山读道书小像
作者：袁华
朝代：明

灵岳耸层霄，璚馆开金乡。若人秉昭质，守一修洞房。呼吸龙虎气，嗽咽日月芒。龟阙西瑶台，中有明光章。下授小兆臣，玉检鸾回翔。稽首校隐文，琅函耀霞光。绛蕉承宝露，肉芝冒玄霜。采掇充服食，味倾金梨浆。逍遥澹无为，寿期穹壤长。
题颜悦堂孝禅图
作者：袁华
朝代：明

堂背谖华黄鹄觜，堂下江波流瀰瀰。白头阿母在庭闱，寸草春晖感游子，颜师僧中学禅解。谈空忆得离家时，屋头霜叶绕红紫，白云英英度娄水。迎母南来奉甘旨，金缕赐衣光纚纚。献寿称觞母心喜，越州剃发睦州屦，千载高风差可拟。初日照青桐，哑哑语慈乌。念母不复见，粉墨间新图。君不见东家甲第连朱楼，千金买妾楼上头。筝笛琵琶间箜篌，俾夜作昼肆盘游。妇姑勃蹊兄弟雠，不顾父母养而令父母忧。颜师颜师曾闵俦，乌乎颜师颜师曾闵俦，孝禅之书鲁春秋。
题黄侯子正盘松画壁
作者：袁华
朝代：明

高景山中十八公，轮囷伛偻何龙钟。苍髯贞操凛冰雪，偃卧丘壑辞秦封。谷城之老黄石翁，左右驰突两石弓。短衣疋马射猛虎，解后一见倾深衷。别来相思形梦寐，素壁幻出支离容。不材匠石虽见弃，择荫麋鹿还相从。社栎固能齐上寿，汉柳徒解瞑东风。昔遇剡源为作传，今托妙墨垂无穷。方当文轨四海同，草木犹沾雨露浓。他年奉诏写王会，图形共进蓬莱宫。
题龙头画
作者：袁华
朝代：明
体裁：古风

疾雷破山风振海，黑云捲浪天冥冥。海藏龙宫昼不闭，飞出老蛟千岁精。两瞳烂烂如秋月，八十一鳞寒动雪。倒翻海水散飞花，直拥冰髯上寥泬。想当盘礴欲画时，辟历一声轰砚池。初疑延平宝剑化，又似雷泽神梭飞。画师亦无数，此本真妙手。点晴不让僧繇先，落笔宁居所翁后。江西胡公欣得之，价重骊珠三百斗。重为告曰：“龙兮龙兮汝之头角何崭然，风雷变化在眼前。愿将天瓢灵物洒，洒作甘霖百万里，净洗海中清气烟。八荒稼穑秋满田，老农击壤歌丰年”。
题龙头画
作者：袁华
朝代：明

疾雷破山风振海，黑云捲浪天冥冥。海藏龙宫昼不闭，飞出老蛟千岁精。两瞳烂烂如秋月，八十一鳞寒动雪。倒翻海水散飞花，直拥冰髯上寥泬。想当盘礴欲画时，辟历一声轰砚池。初疑延平宝剑化，又似雷泽神梭飞。画师亦无数，此本真妙手。点晴不让僧繇先，落笔宁居所翁后。江西胡公欣得之，价重骊珠三百斗。重为告曰：“龙兮龙兮汝之头角何崭然，风雷变化在眼前。愿将天瓢灵物洒，洒作甘霖百万里，净洗海中清气烟。八荒稼穑秋满田，老农击壤歌丰年。”
马公著见山楼
作者：袁华
朝代：明

徙倚霜林万木秋，好山都在马家楼。大江西上经秦望，巨壑东倾见沃洲。半夜书声天外落，四檐云气座间浮。登高作赋休怀土，拟汎星槎问斗牛。
马远所画握扇杨后题识于上
作者：袁华
朝代：明

金粟花攒壁树开，月明露湿玉阶苔。尚馀数叠香痕在，曾向坤宁殿里来。
驱车篇
作者：袁华
朝代：明

驱车声辚辚，驾言适朱方。扬旌羽旂翠，櫜弓菆在房。褰帷览河山，飞盖度康庄。行矣阐文化，天子正当阳。
骢马驱
作者：袁华
朝代：明

公子驱骢马，趋朝非冶盘。金装鹿卢剑，玉刻镂衢鞍。晓刷沧溟上，暮秣燕云端。万里起跬步，那知行路难。
高则诚录事
作者：袁华
朝代：明

永嘉山水郡，燕服帝王州。献赋长杨内，从君沧海头。阿戎终放旷，小杜最风流。花满西泠路，烟波渺白鸥。
高房山云山图
作者：袁华
朝代：明

尚书高公写山水，神妙深造董与米。想当解衣盘礴初，云气淋漓落生纸。忆昔故都全盛时，大藩冠盖罗熊罴。春明幕府文字简，缓带轻裘信马归。湖上青山龙凤飞，五云特立何巍巍。阴晴朝暮多变态，点染粉墨归毛锥。嗟予生晚徒企慕，不获从容陪杖屦。小窗展卷记曾游，彷佛初阳台下路。溪回略彴号惊湍，松山漠漠生昼寒。仙翁丹成己长往，空留馆宇琼林瑞。三边烽火埋黄雾，梦堕湖山未能去。鸡犬相随欲问津，避地桃源在何处。
鸡呜篇
作者：袁华
朝代：明

素魄欲坠地，启明初上天。揽衣出门望，鸡鸣高树颠。一声海色动，载啼朱斗旋。三唱车既牵，征途何渺绵。喈喈复胶胶，去骑何联翩。车中者谁子，东吴美少年。读书碧窗夜，起舞淡幽玄。岂效五陵侠，金距斗东阡。行行向何许，言往钟山壖。金马云中耸，苍龙阙角悬。鸡人起呼旦，待漏禁门前。矫首思君子，长哦风雨篇。
鸣玉洞
作者：袁华
朝代：明

此君有清节，高居在空谷。吹箫蹑凤翎，珊珊鸣佩玉。
鹤巢为龙虎赵伯容赋
作者：袁华
朝代：明

野鹤龙虎至，故巢凤凰颠。故巢破勿理，新巢小于拳。修颈高结喉，玄裳何蹁跹。晓栖三株树，夕餐五色烟。左盼紫虚君，右揖浮丘仙。啸歌空洞章，览景升上玄。缅怀尘外踪，归来是何年。
鹤瓢山房图
作者：袁华
朝代：明

鹤瓢山房，大隐所居，乃在泰伯三让里，虽道迫廛市。山林如鹤瓢，仙者玉为质，紫髯猬磔目点漆。小谪人间甲子初，那计缑桃几偷吃。丹成不肯独长生，时施狡狯苏罢民。金针幻作黍珠境，跛痾积逮皆能行。既识鹤瓢胜，按图入冥想，彷佛得要领。长藤古木路迂回，飞泉落涧声喧豗。不放落红随水去，恐引辟地秦人来。鹤可骑，瓢可酌，酌罢县瓢身上鹤。世人仰望不可亲，谡谡松风号万壑。
黄大痴云山图
作者：袁华
朝代：明

荆浩关仝善山水，大痴继作非俗史。技艺毕给世称贤，图画乃其馀事耳。筲箕泉头月苍苍，蝉蜕秽浊凌风翔。斯人九原不可作，泚笔题诗增慨慷。
黄葵图
作者：袁华
朝代：明

玉阶桐叶委清霜，青鸟西飞汉苑荒。犹有金盘仙掌上，独承湛露向朝阳。
黄葵蛱蝶图
作者：袁华
朝代：明

金茎倾日露华晞，汉苑秋高燕己归。赖有多情双蛱蝶，翩翩时近鹄袍飞。
黄鹄曲
作者：袁华
朝代：明

黄鹄兮黄鹄，金衣兮鞠裳。衔粟渡海致帝乡，有雏有雏羽翼长。曾随凤凰集明堂，晓栖上林树，暮下建章宫。俯视燕雀枪榆枋，高飞远举天门翔。天门翔羽肃肃，吁嗟乎黄鹄。
龙王嫁女词
作者：袁华
朝代：明

海霞蒸红电光紫，洞庭女嫁泾阳子。帝将鳞车三百两，阿香驱雷投双鲤。冷光青荧紫贝阙，玉绡泪染鲛珠血。天瓢翻鬣白马嘶，合欢杯吸鲸波竭。儿郎烧尾负山走，神龟持书报髯叟。鱼鳞屋深人未知，珊瑚钩系湖边柳。
燕京写怀
作者：袁友信
朝代：明

辉燀夜色瘴烟清，独对芳樽怆客情。京国久悬亲舍念，草庐重沐圣朝徵。仲淹忧世心逾切，杜甫伤春赋易成。自愧衮衣犹未补，敢将书剑问归程。
金陵示子
作者：袁友信
朝代：明

两字平安付甲初，近来家事竟如何。故园莫使生苍莽，祖垄休教长薜萝。乡里亲朋须浃洽，家庭诗礼莫蹉跎。奉天殿下辞归日，一一从头细琢磨。
登凌山紫剑亭
作者：袁古亭
朝代：明

步上凌山紫剑亭，剑横霄汉斗牛惊。水拖晴练风前皱，山列华簪雨后青。烟火几家人远近，风霜千里客飘零。望中咫尺长沙路，欲把文章吊屈平。
秋日吉安书怀
作者：袁古亭
朝代：明

浪涌寒江秋又回，旅怀偏负菊花杯。愁闻边塞催鼙鼓，忍见风霜剪草莱。万里飘零金嶂寺，两秋摇落凤凰台。凭高不尽岑阳兴，极目高天一雁来。
秋日感怀
作者：袁古亭
朝代：明

露湿银桥暑气清，寒风一夜剪疏棂。乡关迢递肠应断，京国繁华梦未醒。北雁远冲寒水落，残蝉犹带夕阳鸣。天涯处处嘶胡马，客路风高难请缨。
访友不遇
作者：袁古亭
朝代：明

路入柳边迷，柴门觅旧题。地藏春树暖，云压夕阳低。野蝶倾谁舞，幽禽独自啼。山翁何处去，帘外草凄凄。
甲子仲夏登署中楼观海市
作者：袁可立
朝代：明
体裁：古风

登楼披绮縠，天水色相溶。云霭淡无际，豁达飔长风。须臾蜃气吐，岛屿失恒踪。茫茫浩波里，突忽起崇墉。垣隅迥如削，瑞彩郁葱茏。阿阁叠飞槛，烟霄直荡胸。遥岑相映带，变幻纷不同。峭壁成广阜，平峦秀奇峰。高下时翻覆，分合瞬息中。云林荫琦珂，阳麓焕丹丛。浮屠相对峙，峥嵘信鬼工。村落敷洲渚，断岸驾长虹。人物出没间，罔辨色与空。倏显还倏隐，造化有元功。秉钺来渤海，三载始一逢。纵观历巳申，渴肠此日充。行矣感神异，赋诗愧长公。
临清轩为儋州宜伦县丞李公载作
作者：袁圭
朝代：明
体裁：七言律诗

花县东傍屋似舟，曲阑芳槛总临流。桄榔雨涤一天暑，菡萏风生五月秋。紫燕掠泥粘画轴，金鱼吹浪动帘钩。公馀清事应如许，民庶何妨九载留。
题青山白云图
作者：袁圭
朝代：明
体裁：古风

山色秋光何所似，烟涵紫翠连千里。半山云断山欲摧，落落长松扶不起。松根茅屋山人居，竹窗萝径环鸣渠。我欲访之不可得，且来独坐披新图。
年老引归囊无长物因吟见志
作者：袁大敬
朝代：明

路经山径一囊空，野鸟山花笑我穷。我道归鞭还是富，担头明月与清风。
兴化感怀十三韵
作者：袁大诚
朝代：明
体裁：五言排律

封疆严徼塞，法纪肃天门。圣世忻安壤，夷风忽剖藩。逢辰山堞乱，入戍郡楼諠。煨烬偏怜冢，疮痍莫辨村。江声疑辟易，地势欲狂奔。毒愤嗟开辟，祲氛漫吐吞。濑溪朝唳鹤，岛石夜啼猿。远客空投主，残僧独倚垣。芹宫多寂莫，桑户几生存。路绕青春丽，愁看白日昏。庄生奚足叹，贾谊岂堪论。共仰烹倭烈，谁成推毂恩。但今风雨夕，千里赋招魂。
七夕
作者：袁天瑞
朝代：明

凄凄鼓角乱更筹，细雨残灯客况幽。老大无穷家国念，肯同儿女望牵牛。
东湖钓叟
作者：袁天瑞
朝代：明

风月飕飕白发寒，芦花篷底坐渔竿。烟波不是逃名姓，莫作鸱夷一样看。
山隐
作者：袁天瑞
朝代：明

今古谁同物外情，鹿门风致首阳清。烟霞堆里三间小，松柏阴中一榻横。春酒醉来花对舞，石棋敲断鹤栖声。岩前清沁诗脾水，谁许高人此濯缨。
旧鹤还巢
作者：袁天瑞
朝代：明

一去琼台梦几春，风光还记此溪滨。白云高树黄花主，明月孤舟赤壁人。十顷湖田秋啄足，一声江笛晓归频。静求深养丹砂顶，莫放茶烟破睡魂。
晚望
作者：袁天瑞
朝代：明

远树连天暗，烟横夕照微。芦花秋水阔，孤雁候群飞。
上滩
作者：袁天麒
朝代：明

闽水西来百万滩，空留来雨倒狂澜。江湖知我为官懒，琴剑恼人行路难。翘首罗浮天渺渺，计程荆楚路漫漫。沙头一片閒鸥鸟，莫怪相逢瞥眼看。
五十书事
作者：袁天麒
朝代：明

转眼韶光五十人，但嫌衰老不嫌贫。一盆苜蓿青毡旧，满地江湖白发新。合领烟霞归岁月，敢云时世负经纶。偷閒到处宽怀抱，何处莺花不是春。
同冯大尹醉归
作者：袁天麒
朝代：明

散饮城西缓缓归，玉山颓压斗牛低。满天星月乱人影，一路弦歌送马蹄。长笑唤醒尘世梦，朗吟惊起夜乌啼。千门万户都无闭，半捲湘帘醉眼迷。
岁暮寓城陵基
作者：袁天麒
朝代：明

天地悠悠叹蚁膻，东西南北马蹄穿。无端心事灯花外，半百光阴眼界前。垂老自疏经世术，欲归谁赠买山钱。从今信步行将去，一座春风过几年。
早秋思感
作者：袁天麒
朝代：明

吟对家山素不禁，年来年去怕秋临。白云飞处思亲恨，南雁归时忆弟心。长夜西风砧杵地，隔江明月桂花林。更烦世味閒咀嚼，一盼鲈鱼抵万金。
早行
作者：袁天麒
朝代：明

咿喔邻鸡唤早行，出门车马已纵横。星河摇漾楚天阔，风露飘零秋气清。厌树乱鸦催漏箭，傍人残月送钟声。扶桑不远堪翘首，几朵祥云捧大明。河汉纵横月色低，朗吟飞过楚天西。寻花人隔绿帘语，布谷鸟忙深树啼。信步自矜行处稳，著鞭还指望中迷。须臾万变神光蔼，遥送溪山入马蹄。
早行·其一
作者：袁天麒
朝代：明

咿喔邻鸡唤早行，出门车马已纵横。星河摇漾楚天阔，风露飘零秋气清。厌树乱鸦催漏箭，傍人残月送钟声。扶桑不远堪翘首，几朵祥云捧大明。
早行·其二
作者：袁天麒
朝代：明

河汉纵横月色低，朗吟飞过楚天西。寻花人隔绿帘语，布谷鸟忙深树啼。信步自矜行处稳，著鞭还指望中迷。须臾万变神光蔼，遥送溪山入马蹄。
溪隐
作者：袁天麒
朝代：明

茅舍竹篱云水间，仙家风味别人寰。目看花草自成趣，心与鹭鸥相赛閒。何处背囊诗客到，隔江吹笛钓船还。飘萧一枕沧浪梦，知在黄芦第几湾。
登城南楼
作者：袁天麒
朝代：明

直上层楼步步高，天风摇曳驾鸿毛。江山认我诗情熟，星斗嫌人胆气豪。亲舍霏微双眼阔，帝廷迢递寸心劳。空中点乱梅花雪，袭得清香满布袍。
登曲江楼
作者：袁天麒
朝代：明

马迹车尘不自由，几年才到曲江楼。庙堂勋业归彝鼎，湖海文章寄斗牛。世路有情人易老，斜阳无语水空流。天风吹乱双吟鬓，又唤荆南花鸟愁。
秋兴
作者：袁天麒
朝代：明

西风吹起白云飞，游子思归尚未归。莼菜不随行处美，鲈鱼都在梦中肥。自知宦况逢秋薄，生怕年光与愿违。翘首天涯千万里，罗浮山色正霏微。飘蓬踪迹怕逢秋，万里乾坤万里愁。半夜西风云外笛，满天明月水边楼。感时独抱思亲恨，用世难忘报国忧。曾向洞庭湖上过，笑将琴剑避沙鸥。
秋兴·其一
作者：袁天麒
朝代：明

西风吹起白云飞，游子思归尚未归。莼菜不随行处美，鲈鱼都在梦中肥。自知宦况逢秋薄，生怕年光与愿违。翘首天涯千万里，罗浮山色正霏微。
秋兴·其二
作者：袁天麒
朝代：明

飘蓬踪迹怕逢秋，万里乾坤万里愁。半夜西风云外笛，满天明月水边楼。感时独抱思亲恨，用世难忘报国忧。曾向洞庭湖上过，笑将琴剑避沙鸥。
秋夜
作者：袁天麒
朝代：明

吟对秋宵风月清，懒眠先怕梦魂惊。鸦思反哺难安宿，雁苦离群不断鸣。万里霜砧羁客恨，一声邻笛故乡情。更筹数罢瞻星象，箕尾光中是帝城。
秋尽
作者：袁天麒
朝代：明

过眼时光与愿违，斜阳无语送秋归。风霜猎猎黄花老，天地茫茫倦鸟飞。一度鲈鱼劳梦断，几声邻笛叹人非。谁知四百峰头月，年去年来照旅帏。
至蕲州庠会玉廷弟
作者：袁天麒
朝代：明

南浦风烟雁破群，天涯翘首怕沾巾。池塘春草十年梦，风雨彭城此会真。乐在不知羁旅恨，话长谁厌酒杯频。须臾又是孤舟别，蕲水荆山更怆神。
舟中写怀
作者：袁天麒
朝代：明

雨脚红尘不暂停，笑将身世付功名。江湖渺渺孤舟远，天地茫茫一剑横。夜雨几多羁旅恨，西风无限别离情。年来不敢看明镜，发鬓催人易老成。
除夕
作者：袁天麒
朝代：明

纵酒须成今夜谋，欲随残腊送残愁。欢哗且共儿童守，老大难将岁月留。一枕江湖千里梦，五更心事百年忧。开门试探春消息，已著寒梅枝上头。
祝融峰
作者：袁子让
朝代：明
体裁：五言排律

七十二峰上，崔嵬我独尊。炎方镇荧惑，赤后剖浑沦。太岳连兄弟，群峦列子孙。螭头悬日月，鳌足柱乾坤。霞落数宾雁，云开见帝阍。入天枕南极，出地接西昆。雷伏池常合，星悬夜可扪。近溪迷俗路，远目见天根。峤屿多仙占，楼台半雾吞。杲前先得晓，香后始知昏。陵下朱为洞，霄中紫抹痕。山腰酿雨雪，云脚辨江村。石室无人到，云居遗世存。登梯难住足，俯槛易摇魂。春过风仍烈，日高气未温。芝灵作火照，松老化虬蹲。濯足濡湘水，摩肩揖桂门。绀花开不谢，丹鸟拂还屯。分野三鹑会，环山万马奔。中原下视小，岷□不须论。
东海波恬
作者：袁子训
朝代：明
体裁：七言律诗

锦城跨海据雷阳，三面汪洋尽水乡。蜃挂楼台呈幅画，涛翻云物辨氛祥。琼宫影日三山近，鹏翮抟风万里扬。最喜波臣知圣主，常馀恬静祚遐方。
咏竹
作者：袁孚
朝代：明

朝阳乍起祥云动，年来频睹高冈凤。潇潇翠羽振回风，偏带天门露华重。伶伦嶰谷劳探寻，湘江雨霁烟云深。虞廷律吕待时作，四方共听箫韶音。
挽戴南湾
作者：袁孚
朝代：明

托迹江湖八帙馀，雍容人物世应稀。尚期大老来东海，不觉浮云掩少微。前浦清风空自满，南湾明月更谁依。我来此日怀高谊，楚些歌残两泪飞。
送�上人还鸡鸣山
作者：袁孟悌
朝代：明
体裁：五言律诗

寻礼丛林罢，归心越峤边。山迎投寺锡，月照渡江船。一钵随身具，双趺到处禅。松房依旧好，长与白云便。
丁未初度泊池阳自寿兼忆李安人
作者：袁宏道
朝代：明

溪头微雪点疏松，睡起开窗对远峰。谁写画图来寿汝，谢家江上九芙蓉。四十年间大宅身，思量何事不飞尘。而今欲学皋桥隐，少却堂前举臼人。
丁未初度泊池阳自寿兼忆李安人·其一
作者：袁宏道
朝代：明

溪头微雪点疏松，睡起开窗对远峰。谁写画图来寿汝，谢家江上九芙蓉。
丁未初度泊池阳自寿兼忆李安人·其二
作者：袁宏道
朝代：明

四十年间大宅身，思量何事不飞尘。而今欲学皋桥隐，少却堂前举臼人。
丁酉十二月初六初度
作者：袁宏道
朝代：明

双鬓蓬蓬又一新，布衣何处不缁尘。高天下地尽如此，开口伸眉有几人。客馔夜深烧蕨粉，山垆冬尽剥松鳞。清溪半曲田三亩，只待陶公与结邻。幽总朝起自焚笺，收拾从头旧简编。文字少无隔宿约，橐囊充有半年钱。花前沃雪呼家妓，醉后灰心学老禅。抛却吴官今一载，青泉白可几高眠。角巾散带亦何为，白首庞公是我师。灯下侍儿閒礼忏，床头稚子解吟诗。江渔供客来冰缝，山鸟惊人触冻枝。鬓发如油霜镜卜，等閒拔出几茎丝。天涯随处是生缘，阔帽宽衫似老年。算马与人三十口，卖奴及宅五千钱。一心槁木寒灰去，几度披书抱酒眠。古佛阁前温炕里，拽将红袖夜谈禅。雪霁寒江馔得鱼，北风香堕蜡梅初。身閒白发颠先黑，病后乌纱梦亦疏。薄宦古人双屈指，家乡经岁两番书。百年碌碌浑如此，检点从前事事虚。
丁酉十二月初六初度·其一
作者：袁宏道
朝代：明

双鬓蓬蓬又一新，布衣何处不缁尘。高天下地尽如此，开口伸眉有几人。客馔夜深烧蕨粉，山垆冬尽剥松鳞。清溪半曲田三亩，只待陶公与结邻。
丁酉十二月初六初度·其三
作者：袁宏道
朝代：明

角巾散带亦何为，白首庞公是我师。灯下侍儿閒礼忏，床头稚子解吟诗。江渔供客来冰缝，山鸟惊人触冻枝。鬓发如油霜镜卜，等閒拔出几茎丝。
丁酉十二月初六初度·其二
作者：袁宏道
朝代：明

幽总朝起自焚笺，收拾从头旧简编。文字少无隔宿约，橐囊充有半年钱。花前沃雪呼家妓，醉后灰心学老禅。抛却吴官今一载，青泉白可几高眠。
丁酉十二月初六初度·其五
作者：袁宏道
朝代：明

雪霁寒江馔得鱼，北风香堕蜡梅初。身閒白发颠先黑，病后乌纱梦亦疏。薄宦古人双屈指，家乡经岁两番书。百年碌碌浑如此，检点从前事事虚。
丁酉十二月初六初度·其四
作者：袁宏道
朝代：明

天涯随处是生缘，阔帽宽衫似老年。算马与人三十口，卖奴及宅五千钱。一心槁木寒灰去，几度披书抱酒眠。古佛阁前温炕里，拽将红袖夜谈禅。
丁酉除夕
作者：袁宏道
朝代：明

得意人间事，经年作旅人。愁因山水减，荡免父兄嗔。蜡屐千乡雪，公衣几摺尘。瓜洲波起处，长日望垂纶。
七夕偶成
作者：袁宏道
朝代：明

天上一昏一旦，人间甲子周年。不分黄姑织女，夜夜乌鹊桥边。儿女纷纷乞巧，先吐老矣何求。不用丐灵乌鹊，唯宜拙守斑鸠。
七夕偶成·其一
作者：袁宏道
朝代：明

天上一昏一旦，人间甲子周年。不分黄姑织女，夜夜乌鹊桥边。
七夕偶成·其二
作者：袁宏道
朝代：明

儿女纷纷乞巧，先吐老矣何求。不用丐灵乌鹊，唯宜拙守斑鸠。
七夕同方子公蒋子厚弟小修避水长孺楼居
作者：袁宏道
朝代：明

悔逐缁尘帝里游，除君何处可消愁。蚍蜉失土先谋芥，野鹤移家亦傍鸥。稍质衣衫充酒品，尽搬香茗在书楼。帘开忽见新晴日，又到黄姑织女愁。
七夕招黄道元丘长孺陶孝若张伯寔王遗狂十弟平子饮小斋得衫字道元先以诗来率尔奉答道元永嘉人余时以仪曹改司封
作者：袁宏道
朝代：明

掖门清露滴松杉，暮直归来口尚缄。斜月乍临移酒盏，凉风忽起换蕉衫。桐江我记从前路，雁宕君居第几岩。官舍未容投辖饮，误将尘土换冰衔。
七星岩
作者：袁宏道
朝代：明

红霞一抹雾千重，石骨如斑翠点浓。何事丹砂炊不转，诸仙长爇灶门峰。
七月二十一日有忆偶题
作者：袁宏道
朝代：明

雾月晓花啼，柳冷莺梦怯。石枕刻相思，秾香散幽帖。清思如静水，红从笑颊起。背灯换溽衣，倩郎收珰珥。别泪浸兰被，恩爱等蝉翅。银箸拨香灰，写作天长字。塔灯绕层橑，红阑对大道。昔时合欢场，今见高冢草。枫根闻鬼语，乡音带淮楚。淰淰女鬼神，吹作何山雨。
七月六日
作者：袁宏道
朝代：明

瞥眼花成实，惊心鸟作桥。婆娑巫觋笑，斋沐老僧朝。薄月疏烟竹，回风怒水条。馀生施静峤，转觉世途遥。
七真洞赠道者
作者：袁宏道
朝代：明

云烟回合蔽仙关，万仞斜通一发山。事往已迷新甲子，洞深忘却旧人间。橘皮鹤下遗雏去，萼绿花来采药还。白日饵将三五斗，方瞳如水照丹颜。
万二酉老师有垂老之疾惑而赋此万里中老儒余家父子兄弟祖孙皆从之游其人可知
作者：袁宏道
朝代：明

白首为儒未厌贫，布袍落落敝风尘。百年偃蹇穷途事，一榻艰难老病人。楚客由来衰凤鸟，汉郊何日狩麒麟。劝君恁学无生忍，犹有金刚不坏身。青袍横看世途欺，百岁萧条只故离。吾道春秋生死在，世情天地古今疑。五男差得如陶令，一女何曾有蔡姬。楚士从乘多寂寞，为君挥袖泪成丝。
万二酉老师有垂老之疾惑而赋此万里中老儒余家父子兄弟祖孙皆从之游其人可知·其二
作者：袁宏道
朝代：明

青袍横看世途欺，百岁萧条只故离。吾道春秋生死在，世情天地古今疑。五男差得如陶令，一女何曾有蔡姬。楚士从乘多寂寞，为君挥袖泪成丝。
万寿寺观文皇旧钟
作者：袁宏道
朝代：明

先皇举手移天毂，无冠少师鬓发秃。已将周孔一齐州，更假释梵庇冥族。锤沙画蜡十许年，冶出洪钟二千斛。光如寒涧腻如肌，贝叶灵文满胸腹。字画生动笔简古，矫若游龙与翔鹄。外书佛母万真言，内写杂花八十轴。金刚般若七千字，几叶钟唇填不足。南山伐尽觅悬椎，诸葛庙前刈古木。震开善法忉利宫，撼穷铁网莲花狱。鼎湖龙去几春秋，二百二回宫树绿。蒸云炙日卧九朝，监寺优官谁敢触。大材无用且沉声，吠蚓啼虫满山谷。今皇好古录断沟，琬琰天球充黄屋。十龙不惜出禁林，万牛回首移山麓。沧海老霆行旧令，洛阳遗耇开新目。西山但觉神奸潜，易水不闻金人哭。道旁观者肩相摩，车骑数月犹驰逐。翠色苍寒欲映人，当时良匠岂天竺。万事粗疏谁不然，今人不堪为隶仆。兴悲运慈又一朝，万鬼如闻离械梏。几时谏鼓似钟悬，尽拔苍生出沟渎。
丈石居小集送苏潜夫
作者：袁宏道
朝代：明

底事心难尽，穷宵说未终。半槽平口水，一叶打霜风。寒月冲煤焰，枯株照粉红。别来元白语，多分在诗筒。
三弟回志喜
作者：袁宏道
朝代：明

送汝才三月，那知西复东。客中何地返，橐里几时空。世事穷来见，文章病后工。浮湘而涉海，司马之遗风。突兀英雄气，飘零病苦身。黄金憎赋客，青眼谢时人。按剑投珠恨，呼牛应马真。无钱觅知己，到底白头新。万里将孤舫，长江与太湖。山川几尽越，文字耻为吴。见我故人否，识君高义无。士安交不薄，珍重序三都。东去人人叩，西来事事疑。苦心真学者，出世好男儿。消息蕲州得，机缘老宿知。何人皮相士，道尔定狂痴。
三弟回志喜·其一
作者：袁宏道
朝代：明

送汝才三月，那知西复东。客中何地返，橐里几时空。世事穷来见，文章病后工。浮湘而涉海，司马之遗风。
三弟回志喜·其三
作者：袁宏道
朝代：明

万里将孤舫，长江与太湖。山川几尽越，文字耻为吴。见我故人否，识君高义无。士安交不薄，珍重序三都。
三弟回志喜·其二
作者：袁宏道
朝代：明

突兀英雄气，飘零病苦身。黄金憎赋客，青眼谢时人。按剑投珠恨，呼牛应马真。无钱觅知己，到底白头新。
三弟回志喜·其四
作者：袁宏道
朝代：明

东去人人叩，西来事事疑。苦心真学者，出世好男儿。消息蕲州得，机缘老宿知。何人皮相士，道尔定狂痴。
三教堂诗为杜总戎日章
作者：袁宏道
朝代：明

支公好骏马，俗以为不韵。头陀手铦戈，标格乃白俊。将军起马上，铁腕风雷迅。朝踏雪山冰，夜眠青冢燐。豁然悟无生，心花见锋刃。辟如担夫争，见者笔意进。关捩偶相触，石火不容瞬。归来读诗书，如暗得灯烬。堂堂三圣人，同宗偶异胤。刻影求飞鸿，雾耶自生晕。白水涌冰轮，千江同一印。
三月二十八日曹季和邀游岳祠置酒灵慧寺中
作者：袁宏道
朝代：明

一缝纳倾城，江河倒瓶瓮。人肩承马蹄，百里接飞鞚。神妆金粉鲜，璜壁嵌飞栋。天家出名香，梅檀作薪用。掖廷千许人，绯罗刺文凤。常年三月终，宫监恣献贡。庭中百怪陈，歌呼殊万众。趋走稠人场，昏荒如昼梦。禅寺稍空旷，置酒罗鲜供。尘埃不到唇，高议窥鸿洞。席终陈雅戏，钩发每奇中。西日沉未魄，归鞅尚不动。醉馀踏高阁，俯视听雷閧。万古同一裈，安问知与懜。
上元日同王遗狂过灯市得来字
作者：袁宏道
朝代：明

无复他时意，春灯试一来。寒株陪艳蕊，老女上歌台。疾雨檀槽闹，温风玉斗催。西邻波滟潋，东市火崔嵬。丝竹情终在，樽彝眼乍开。梁园逢故侣，老矣旧邹枚。
上巳日柬惟长
作者：袁宏道
朝代：明

江城春色暖平芜，若个青阳不酒垆。尚有好花能覆席，忍令娇鸟怨提壶。醉来金谷罚多少，兴到兰亭叙有无。自信胸中磊块甚，开尊恨不泻江湖。
下邳舟中和子公
作者：袁宏道
朝代：明

飞雨贱窗湿，衣寒拥敝裈。所忧唯腊近，最苦是荼浑。只有飞沙市，更无啼鸟村。两渔相对语，舟系古槐根。
与元定孝若同话归计用扇头韵
作者：袁宏道
朝代：明

墙东何意独违时，峻坂飞驰梦亦危。青岫渡头多少浪，白云高处有无岐。閒思短棹歌渔父，静抱幽弦问子期。且与提携山上去，不须瓶耻始杨卮。
与小修夜话忆伯修
作者：袁宏道
朝代：明

羁客观人世，孤云信此生。长兄官自达，小弟学无成。买酒思灯市，踏花忆贯城。飞沙没马首，怕不御街行。
与曾退如过葡桃园话旧偶成
作者：袁宏道
朝代：明

问我低回何事，十年梦到胸中。今日兔葵燕麦，当时秋雨春风。古井已无完槛，石榴依旧烧枝。莫道故人如梦，梦中却有长时。鹤啄苔而不去，僧振械而相迎。少师影堂尘掩，古佛绀殿草生。葡桃阅人几载，衣绦量去二围。不放云烟渺漠，焉知鸿鹄能飞。
与曾退如过葡桃园话旧偶成·其一
作者：袁宏道
朝代：明

问我低回何事，十年梦到胸中。今日兔葵燕麦，当时秋雨春风。
与曾退如过葡桃园话旧偶成·其三
作者：袁宏道
朝代：明

鹤啄苔而不去，僧振械而相迎。少师影堂尘掩，古佛绀殿草生。
与曾退如过葡桃园话旧偶成·其二
作者：袁宏道
朝代：明

古井已无完槛，石榴依旧烧枝。莫道故人如梦，梦中却有长时。
与曾退如过葡桃园话旧偶成·其四
作者：袁宏道
朝代：明

葡桃阅人几载，衣绦量去二围。不放云烟渺漠，焉知鸿鹄能飞。
丘长孺·其一
作者：袁宏道
朝代：明

不问南和北，都成故与新。放开双孔眼，阅尽一时人。言语谁同味，肝肠孰最真。金陵居可买，是否作佳邻。
丘长孺·其二
作者：袁宏道
朝代：明

横金米如珠，洞庭春似雪。只恐君不来，君来我当设。酒可供千人，米亦勾三月。君来当即来，明日吴令发。
丘长孺自塞上来
作者：袁宏道
朝代：明

百钱买得梨花春，洗却并州面上尘。万里质田无售主，一生知己是贫人。扶摇不肯吹飞絮，尺水如何继巨鳞。醉起弯弓犹一石，清时羁绁老麒麟。
丘长孺醉歌和黄平倩
作者：袁宏道
朝代：明

广陵细酒真珠沸，瓮花决决倒河渭。研朱泼面火生肌，离身一里闻糟气。初如渴骥奔鸣泉，渐如怒虎吞脔胾。乍如山石压一丝，又如云絮泊空际。须臾变幻如偶儿，乍孤乍末恣俳戏。又如分身作数人，口耳心神不目制。旋风著树刺钩藤，郭郎舞袖张颠字。口中牵丝舌力蹇，千言不能达一义。酒人讳醉强惺惺，容貌矜持礼法赘。强将拜跪学常人，不觉攲身落崖砌。千扶万拥不能支，吻中微闻呼白二。檐溜丁丁滴到唇，举手推屋若辞醉。一酣三日昏如泥，齁声吼若惊涛至。天然一幅浑沌图，人间械路争回避。
丛台
作者：袁宏道
朝代：明

梦绕陌花薰，残宫没野耘。秋空吪凤泪，阴谷女龙云。古水空沉照，飞蛾每化裙。苔封埋半碣，斑剥有遗文。
东山晚望
作者：袁宏道
朝代：明

转厌人间少，翻愁大地空。石枯山眼白，霞射水头红。浪恶惊三老，鱼稀祭五风。奇峰探不尽，点点乱流中。
东阿道中晚望
作者：袁宏道
朝代：明

东风吹绽红亭树，独上高原愁日暮。可怜骊马啼下尘，吹作游人眼中雾。青山渐高日渐低，荒园冻雀一声啼。三归台畔古碑没，项羽坟头石马嘶。
两弟自文战归
作者：袁宏道
朝代：明

离却至公堂，飞舠出汉阳。新衣荷碧色，远瓮蟹黄香。笺牍频频出，文章字字商。家传弧矢诀，个个解穿杨。
严子陵滩限韵同陶石篑方子公赋
作者：袁宏道
朝代：明

一州数百里，山水半呼严。先生高洁人，取名胡不廉。宏也负奇气，气高心廉纤。空有如绵腰，了无似戟髯。稽首先生祠，自羞自弃嫌。高迹如可履，乞我上上签。不是刘文叔，讵说严老子。羊裘钓滩下，一渔户而已。无用合退藏，非是退藏是。谁知误得名，来者趋如市。末世竞声称，藏丑翻成美。与其作假龙，孰若真虫蚁。不肯助为理，咄咄严子陵。皋夔与管商，问君能不能。众狗逐膻羊，疾者业先登。我才不如狗，妥用强奔腾。明月虽有照，终不笑孤灯。不见东阳殷，强出如冻蝇。积溺以自监，效鸠勿效䴒。因山以为台，因水以为滩。因草以为丝，因木以为竿。因拙而辞世，因傲而弃官。严翁诚自知，刘叔亦难瞒。宁有同肝膈，而不可羽翰。
严子陵滩限韵同陶石篑方子公赋·其一
作者：袁宏道
朝代：明

一州数百里，山水半呼严。先生高洁人，取名胡不廉。宏也负奇气，气高心廉纤。空有如绵腰，了无似戟髯。稽首先生祠，自羞自弃嫌。高迹如可履，乞我上上签。
严子陵滩限韵同陶石篑方子公赋·其三
作者：袁宏道
朝代：明

不肯助为理，咄咄严子陵。皋夔与管商，问君能不能。众狗逐膻羊，疾者业先登。我才不如狗，妥用强奔腾。明月虽有照，终不笑孤灯。不见东阳殷，强出如冻蝇。积溺以自监，效鸠勿效䴒。
严子陵滩限韵同陶石篑方子公赋·其三
作者：袁宏道
朝代：明
体裁：古风

不肯助为理，咄咄严子陵。皋夔与管商，问君能不能。众狗逐膻羊，疾者业先登。我才不如狗，妥用强奔腾。明月虽有照，终不笑孤灯。不见东阳殷，强出如冻蝇。积溺以自监，效鸠勿效鸰。
严子陵滩限韵同陶石篑方子公赋·其二
作者：袁宏道
朝代：明

不是刘文叔，讵说严老子。羊裘钓滩下，一渔户而已。无用合退藏，非是退藏是。谁知误得名，来者趋如市。末世竞声称，藏丑翻成美。与其作假龙，孰若真虫蚁。
严子陵滩限韵同陶石篑方子公赋·其四
作者：袁宏道
朝代：明

因山以为台，因水以为滩。因草以为丝，因木以为竿。因拙而辞世，因傲而弃官。严翁诚自知，刘叔亦难瞒。宁有同肝膈，而不可羽翰。
严陵
作者：袁宏道
朝代：明

溪深六七寻，山高四五里。纵有百尺钩，岂能到潭底。文叔真有为，先生真无用。试问宛洛都，谁似严滩重。举世轻寒酸，穷骨谁相敬。如何严州城，亦以严为姓。或言严本庄，蒙庄之后者。或言汉梅福，君之妻父也。
严陵·其一
作者：袁宏道
朝代：明

溪深六七寻，山高四五里。纵有百尺钩，岂能到潭底。
严陵·其三
作者：袁宏道
朝代：明

举世轻寒酸，穷骨谁相敬。如何严州城，亦以严为姓。
严陵·其二
作者：袁宏道
朝代：明

文叔真有为，先生真无用。试问宛洛都，谁似严滩重。
严陵·其四
作者：袁宏道
朝代：明

或言严本庄，蒙庄之后者。或言汉梅福，君之妻父也。
中元夜枕上有忆
作者：袁宏道
朝代：明

秋柝沉沉户不扃，月光摇梦眼长醒。疏帘翠簟清如洗，少却流泉枕上听。
中元日夜归即事仍用前韵
作者：袁宏道
朝代：明

葛巾脱去鬓如杉，又草朝贤牍几缄。竹里乍香新茗椀，榻间犹藉旧荷衫。空窗月色霜流地，半夜桐声水绕岩。天驷岂能容野马，身无羁绁口无衔。
中元日夜归即事仍用前韵
作者：袁宏道
朝代：明
体裁：七言律诗

葛巾脱去鬓如杉，又草朝贤牍几缄。竹里乍香新茗碗，榻间犹藉旧荷衫。空窗月色霜流地，半夜桐声水绕岩。天驷岂能容野马，身无羁绁口无衔。
中山刘刺史邀饮西溪
作者：袁宏道
朝代：明

碧树深深带水斜，门垂果实类山家。携将千日中山酒，来醉西溪六月花。
中山观长公雪浪石
作者：袁宏道
朝代：明

银钩错落绕盆唇，遭时燬禁石仅存。峨嵋积雪裹玄云，坐令灵擘羞季昆。黑山夜渡蛟波翻，飞涛挂壁天迷昏。旋流入眼风生痕，一洗河比印板纹，石中应有道子魂。
中秋偕诸衲泛舟洞庭
作者：袁宏道
朝代：明

匝地云销尽，平湖绝点青。琉璃天子月，香水海王城。怒蛤排帆立，神鱼掣练行。山僧精观忍，天倍发光明。
中秋对月同散木作
作者：袁宏道
朝代：明

百年看月几回盈，那得中秋度度明。纵使清光常满满，若无胜地也平平。朱栏碧榭垂千亩，白水青霞过一生。醒即抱鎗眠即枕，腮毛渐渐有霜茎。
中秋泊潞河看月同子公云影赋
作者：袁宏道
朝代：明

秋树泠泠白，添衣也觉寒。如何今夜月，不共昔人看。客路风停阁，民居水破残。那堪更值此，衰草漫流滩。万水千山路，羁魂来不来。双签题姓字，两处送钱财。风叶牵钩幔，寒花背镜台。思量具杯酒，有口向谁开。亦欲消孤闷，其如不去心。稚儿神惨淡，病客语呻吟。野戌风传柝，空艚火隔林。更怜明月里，尚有独飞禽。道侣前宽解，君深天竺书。我心自检点，试比毗邪庐。法喜妻辞世，散花天异居。任他金粟老，亦有泪涟如。
中秋泊潞河看月同子公云影赋·其一
作者：袁宏道
朝代：明

秋树泠泠白，添衣也觉寒。如何今夜月，不共昔人看。客路风停阁，民居水破残。那堪更值此，衰草漫流滩。
中秋泊潞河看月同子公云影赋·其三
作者：袁宏道
朝代：明

亦欲消孤闷，其如不去心。稚儿神惨淡，病客语呻吟。野戌风传柝，空艚火隔林。更怜明月里，尚有独飞禽。
中秋泊潞河看月同子公云影赋·其二
作者：袁宏道
朝代：明

万水千山路，羁魂来不来。双签题姓字，两处送钱财。风叶牵钩幔，寒花背镜台。思量具杯酒，有口向谁开。
中秋泊潞河看月同子公云影赋·其四
作者：袁宏道
朝代：明

道侣前宽解，君深天竺书。我心自检点，试比毗邪庐。法喜妻辞世，散花天异居。任他金粟老，亦有泪涟如。
丹中与诸上人谈亡友潘雪松事诗以记之
作者：袁宏道
朝代：明

为向山僧述老狂，这番清泪又沾裳。薄红腮颊秋生腻，湛碧瞳人夜有光。阮籍一杯浇磊块，徵君千顷泛汪洋。方言故事閒编集，白水青霞洗肺肠。玄理每将参国是，冥谭直抇作家常。终年问道忘人我，老去论交绝辈行。五十金闺才挂籍，八年符玺尚称郎。虚心圣主惮词正，侧目权臣避矩方。大易传成王弼死，小桃园就洞仙亡。蒲萄方丈新莲社，首帕街坊旧燕梁。司马也须杨恽在，广陵终作孝尼伤。极知实落栖真地，不是荒唐渺嘿乡。魂魄若归先洞府，平生开口说天堂。地年京国西州路，动杀羊昙哭几场。
为官苦
作者：袁宏道
朝代：明

白羽落青松，玄霜化秋草。燕市多冲飙，日暮红沙道。男儿生世间，行乐苦不早。如何囚一官，万里枯怀抱。出门逢故人，共说朱颜老。眼蒿如帚长，閒愁堆不扫。
为杨粉署题小像
作者：袁宏道
朝代：明

鹅溪冷绢花纹涩，四尺春波次粉墨。幼舆岂非丘壑人，笔底潇疏谁貌得。高人气韵不在似，如写寒松与幽卉。宽眉廓额信手涂，疏淡只似铺山水。马迁文章杜公诗，此意却许徐熙知。
为耿华平题先公册先公居江陵时以绣衣直指录囚不及格被谪
作者：袁宏道
朝代：明

手掺丹笔泪沾巾，活却梧丘几许人。韩朗大多争日月，赞皇遗怨竟灰尘。家贫自许门容驷，国瑞方知种有麟。试看成蹊桃与李，宁同枳棘一班春。
丽阳驿题壁
作者：袁宏道
朝代：明

近驿辩语声，人驿如而貌。昔当岁祲时，驿人奔浩浩。牵爷负男女，南出荆门道。公安弹丸地，饥儿相号召。佣力及赁舂，经历几寒燥。幸尔值稔年，次第还井灶。乡音半相杂，衣服宛然肖。道傍垂白翁，昔见年犹少。见我感且泣，壶浆相迎劳。垂头语老翁，邑中今苦涝。洼田无寸收，高乡有虫耗。部符搜宿逋，县家敢迟鷔。鬻田田不售，儿女输官钞。壮者思逃移，沟壑生难料。此乡小有年，敝邑敢相告。愿作庑下儿，驿人勿嘲笑。
久不到沙市矣感赋
作者：袁宏道
朝代：明

斑发今来是老成，缁衣聊复大堤行。见僧每忆年多少，观水因悲物变更。率尔扣门常误姓，偶然题壁不书名。章台寺里曾游处，古棘丛篁绕地生。
久雪忽晴喜而有作
作者：袁宏道
朝代：明

残花残木总精神，才见寅年一日春。柳态美如新栉发，山容亲似远归人。閒追老衲三馀辈，更踏冰池五六巡。江郭早须骑马出，旋呼稚子觅头巾。
乍寒集王连玉宅小饮
作者：袁宏道
朝代：明

浅屋低檐下，春花滴小槽。箸阑思蟹足，话久觅绒袍。竹语调刀切，云啼獝狖高。等閒历寒暑，颠里换斑毛。
乍晴即事
作者：袁宏道
朝代：明

寒日回霜薄，天风扇雪晴。山纹斜界露，树影拗枝横。海客须眉冻，门宾姓字生。下床忘栉洗，抛卷上西楹。
乍晴述怀
作者：袁宏道
朝代：明

竹里新晞唤羽雏，幽人情绪绕江湖。偶因访药偕缁侣，久不吟花长白须。社日鸡豚欢北里，醉阑笋错梦东吴。春来背痒谁搔得，方外閒寻狡狯姑。
乙巳元日
作者：袁宏道
朝代：明

湖柳侵街水接门，东风缬缬澹微温。久乘下泽无官韵，乍著红衫有摺痕。皓首赪颜俱入市，碧芽新鸟又成村。归来且坐梅花下，倒却鹅黄四五樽。
乙巳初度口占
作者：袁宏道
朝代：明

南郭读书西郭田，一竿秋水一湖烟。蛮歌社酒时时醉，不学庞家独跳禅。白石青山到处缘，月高梳栉日高眠。无闻已是惭夫子，四十于今少二年。
乙巳初度口占·其一
作者：袁宏道
朝代：明

南郭读书西郭田，一竿秋水一湖烟。蛮歌社酒时时醉，不学庞家独跳禅。
乙巳初度口占·其二
作者：袁宏道
朝代：明

白石青山到处缘，月高梳栉日高眠。无闻已是惭夫子，四十于今少二年。
乙巳除夕
作者：袁宏道
朝代：明

十亩负江田，归耕已七年。稚松云堰地，雏女发垂肩。贝叶翻将绽，荷衣著屡穿。贫乡何可恋，大抵为林泉。
九日偕诸弟及僧泛舟至和尚桥
作者：袁宏道
朝代：明

芦花风起雪平川，数亩荒洲倚废莲。小榜乍依沙子岸，惊禽忽破水条烟。閒移竹影莓苔地，坐爱溪文荇藻天。且与鹭鸥相伴著，平分僧月载归船。
九日天慧寺登高迟家伯修黄平倩不至
作者：袁宏道
朝代：明

苍色满诸峦，如何独自看。閒僧四五众，丈石两三盘。白额题高冢，红衫度远栏。北风浸骨冷，端不似秋残。
九日江上小集
作者：袁宏道
朝代：明

物色千林换，江声四面澜。脱冠酬胜节，呼酒贺新寒。童子携方罫，庖人进鲙盘。秋郊如醉里，潇洒一凭栏。
九日登高河洑山
作者：袁宏道
朝代：明

高阁俯苍崖，下有花源路。料得避秦人，入山从此去。潭水洗山肤，肤尽红霞露。老蛟挟瘦石，千古盘涡怒。溪上尽渔郎，谁识花流处。事往白云新，人去青山故。挂却茱萸囊，长啸倚丹树。
九月二十九日同罗服卿及社中诸兄弟登高二圣寺
作者：袁宏道
朝代：明

昔去逢秋至，今来送九归。菊残将入枕，绵老渐装衣。定起书黄叶，杯阑语翠微。禅翁兼醉侣，一种不相违。竹里将云去，窗间看鸟归。酒香沾净具，花气著僧衣。老圃推先达，星坛礼少微。尘劳君莫问，问著与心违。
九月二十九日同罗服卿及社中诸兄弟登高二圣寺·其一
作者：袁宏道
朝代：明

昔去逢秋至，今来送九归。菊残将入枕，绵老渐装衣。定起书黄叶，杯阑语翠微。禅翁兼醉侣，一种不相违。
九月二十九日同罗服卿及社中诸兄弟登高二圣寺·其二
作者：袁宏道
朝代：明

竹里将云去，窗间看鸟归。酒香沾净具，花气著僧衣。老圃推先达，星坛礼少微。尘劳君莫问，问著与心违。
九月二日盛集诸公郊游至二圣寺仍用散木韵
作者：袁宏道
朝代：明

潇散与秋宜，枇杷树下棋。衣纹粘草地，人影散花池。石望僧流梵，霞江雁谱诗。空台聊戏马，预取茱萸时。莎径许谁通，香寮紫翠中。窗衔半岭日，院钱一池风。认药收花片，阄题得草虫。玄言三五反，小欲困支公。折柬召僧休，儒禅结伴游。藻心遮戒律，觞改黜轲丘。壁冷啼虫暮，云盘怒隼秋。小章閒理楫，歌板上渔舟。靖节一生懒，秋来有底忙。妻儿团菊社，宾客守糟床。西肆驼蹄熟，东邻蟹甲香。山中无姓字，呼我作高阳。白马紫缰游，溪光湛碧秋。蛾眉司酒监，大鼻领曹头。抽点荞花雪，杯香芳叶沟。山房开料理，菊晚是吾忧。閒寻古钓矶，树影与波晖。乾鹊一生喜，焦鹩半亩飞。奴嚣亡酒具，客醉唾僧衣。又趁芦花去，长歌缓棹归。偶然深树里，乍得野鸥亲。蔓棘衣閒路，松风聒静朲。桥边红累子，花底碧纱巾。怕掠青苔去，空阶不扫尘。独树扣镶谁，幽人觅故知。斜鬟溪女笑，丫路板桥危。山户虫封蜡，花乡果旧卮。白公君记取，是处有僧随。
九月二日盛集诸公郊游至二圣寺仍用散木韵·其一
作者：袁宏道
朝代：明

潇散与秋宜，枇杷树下棋。衣纹粘草地，人影散花池。石望僧流梵，霞江雁谱诗。空台聊戏马，预取茱萸时。
九月二日盛集诸公郊游至二圣寺仍用散木韵·其七
作者：袁宏道
朝代：明

偶然深树里，乍得野鸥亲。蔓棘衣閒路，松风聒静朲。桥边红累子，花底碧纱巾。怕掠青苔去，空阶不扫尘。
九月二日盛集诸公郊游至二圣寺仍用散木韵·其三
作者：袁宏道
朝代：明

折柬召僧休，儒禅结伴游。藻心遮戒律，觞改黜轲丘。壁冷啼虫暮，云盘怒隼秋。小章閒理楫，歌板上渔舟。
九月二日盛集诸公郊游至二圣寺仍用散木韵·其二
作者：袁宏道
朝代：明

莎径许谁通，香寮紫翠中。窗衔半岭日，院钱一池风。认药收花片，阄题得草虫。玄言三五反，小欲困支公。
九月二日盛集诸公郊游至二圣寺仍用散木韵·其五
作者：袁宏道
朝代：明

白马紫缰游，溪光湛碧秋。蛾眉司酒监，大鼻领曹头。抽点荞花雪，杯香芳叶沟。山房开料理，菊晚是吾忧。
九月二日盛集诸公郊游至二圣寺仍用散木韵·其八
作者：袁宏道
朝代：明

独树扣镶谁，幽人觅故知。斜鬟溪女笑，丫路板桥危。山户虫封蜡，花乡果旧卮。白公君记取，是处有僧随。
九月二日盛集诸公郊游至二圣寺仍用散木韵·其六
作者：袁宏道
朝代：明

閒寻古钓矶，树影与波晖。乾鹊一生喜，焦鹩半亩飞。奴嚣亡酒具，客醉唾僧衣。又趁芦花去，长歌缓棹归。
九月二日盛集诸公郊游至二圣寺仍用散木韵·其四
作者：袁宏道
朝代：明

靖节一生懒，秋来有底忙。妻儿团菊社，宾客守糟床。西肆驼蹄熟，东邻蟹甲香。山中无姓字，呼我作高阳。
九月初五日得三弟京闱第三报志喜仍用散木韵践前约也
作者：袁宏道
朝代：明

高科晚最宜，先著是卑棋。潭跃新龙子，天还旧凤池。恩门侵晓辔，秋卷早朝诗。一点射堂月，开尊忆昔时。东华晓气通，南省谢班中。绝景霜蹄道，垂天老翮风。酒浇退笔冢，花煖蛀书虫。更念同门友，蓝衫待至公。磊块破除休，几年禽向游。全家呼季子，举国号糟丘。帝里云霞烂，故山松桂秋。名成不受爵，同上五湖舟。读书依梵侣，静里几番忙。白骨通文字，青蒲作讲床。月花根干老，天女鬘鬟香。偶见题名处，桃灯感渭阳。四海论交游，文场二十秋。卷中生紫燄，镜里换霜头。古寺邻宫月，寒淙响御沟。高堂微启齿，销却几年忧。辞却旧花矶，红尘踏晓晖。蚕心千叶老，蝶翅九衢飞。爱纽缠高士，浓竿饵布衣。贤昆得第日，走马看山归。慷慨歌燕市，依然屠狗亲。远山随酒媪，胡粉抺天人。异服花纹裤，高风垫角巾。绯桃一夜雨，浣却素衣尘。百亩青山谁，孤藤即旧知。閒云投远旷，倦羽避高危。重叠花前板，朋从几上卮。满板三五稔，季也掷冠随。
九月初五日得三弟京闱第三报志喜仍用散木韵践前约也·其一
作者：袁宏道
朝代：明

高科晚最宜，先著是卑棋。潭跃新龙子，天还旧凤池。恩门侵晓辔，秋卷早朝诗。一点射堂月，开尊忆昔时。
九月初五日得三弟京闱第三报志喜仍用散木韵践前约也·其七
作者：袁宏道
朝代：明

慷慨歌燕市，依然屠狗亲。远山随酒媪，胡粉抺天人。异服花纹裤，高风垫角巾。绯桃一夜雨，浣却素衣尘。
九月初五日得三弟京闱第三报志喜仍用散木韵践前约也·其三
作者：袁宏道
朝代：明

磊块破除休，几年禽向游。全家呼季子，举国号糟丘。帝里云霞烂，故山松桂秋。名成不受爵，同上五湖舟。
九月初五日得三弟京闱第三报志喜仍用散木韵践前约也·其二
作者：袁宏道
朝代：明

东华晓气通，南省谢班中。绝景霜蹄道，垂天老翮风。酒浇退笔冢，花煖蛀书虫。更念同门友，蓝衫待至公。
九月初五日得三弟京闱第三报志喜仍用散木韵践前约也·其五
作者：袁宏道
朝代：明

四海论交游，文场二十秋。卷中生紫燄，镜里换霜头。古寺邻宫月，寒淙响御沟。高堂微启齿，销却几年忧。
九月初五日得三弟京闱第三报志喜仍用散木韵践前约也·其八
作者：袁宏道
朝代：明

百亩青山谁，孤藤即旧知。閒云投远旷，倦羽避高危。重叠花前板，朋从几上卮。满板三五稔，季也掷冠随。
九月初五日得三弟京闱第三报志喜仍用散木韵践前约也·其六
作者：袁宏道
朝代：明

辞却旧花矶，红尘踏晓晖。蚕心千叶老，蝶翅九衢飞。爱纽缠高士，浓竿饵布衣。贤昆得第日，走马看山归。
九月初五日得三弟京闱第三报志喜仍用散木韵践前约也·其四
作者：袁宏道
朝代：明

读书依梵侣，静里几番忙。白骨通文字，青蒲作讲床。月花根干老，天女鬘鬟香。偶见题名处，桃灯感渭阳。
乞归不得
作者：袁宏道
朝代：明

不放陶潜去，空陈李密情。有怀惭狗马，无路达神明。竹影交愁字，莺啼作怨声。但凭因果在，陨血誓来生。
习家池
作者：袁宏道
朝代：明

一庭幽碧锁岚烟，旋著春茶试乳泉。想得当时醉山简，面容如赭影颓颠。
习池道中
作者：袁宏道
朝代：明

深岩寂寂石花斑，完却尘沙车马颜。是客竞来尝白水，几人休去伴青山。云泉到眼无多热，金紫蒙头第一关。三尺磨崖书大字，人生到此是清间。
书尾以济川见期非所望也因述鄙怀以报
作者：袁宏道
朝代：明

巨川舟楫竟如何，不那湖湘烟水多。荇藻自然生远沚，凫鸥终是乐清波。环池匝木仲长统，细雨斜风张志和。白日黄鸡底相恼，玲珑争不为君歌。
书所见
作者：袁宏道
朝代：明

落日澹秋容，游云忽自重。斜披四五树，乱点两三峰。马顾横桥水，僧归别路松。岩深不见寺，烟里忽闻钟。
予公贫病无日开颜闷坐舟中口占乞笑
作者：袁宏道
朝代：明

骨如枯竹面如灰，顷刻酸呼四五回。人世万千穷恼病，被君包揽上身来。
二月十一日崇国寺踏月
作者：袁宏道
朝代：明

寒色浸精蓝，光明见题额。踏月遍九衢，无此一方白。山僧尽掩扉，避月如避客。空阶写虬枝，格老健如石。霜吹透体寒，酒不煖胸膈。一身加数毡，天街断行迹。虽有传柝人，见惯少怜惜。惜哉清冷光，长夜照沙碛。
于潜道中偶成
作者：袁宏道
朝代：明

出门二三月，客行常踰质。问我亦不知，奔波为何物。越鸟也嘲人，解问爹归弗。爹岂不思？，山淫成痼疾。百里一名山，一山须十日。东南半壁地，十分未了一。云霞朝到眉，魈鬼夜入室。遇伴觅定方，逢仙谈飞术。形体节节劳，心神？般逸。名胜尚可穷，游子兴难毕。
于潜道中偶成
作者：袁宏道
朝代：明
体裁：古风

出门二三月，客行常踰质。问我亦不知，奔波为何物。越鸟也嘲人，解问爹归弗。爹岂不思�，山淫成痼疾。百里一名山，一山须十日。东南半壁地，十分未了一。云霞朝到眉，魈鬼夜入室。遇伴觅定方，逢仙谈飞术。形体节节劳，心神�般逸。名胜尚可穷，游子兴难毕。
云上人
作者：袁宏道
朝代：明

一喝二日聋，江西立宗派。师瞆多少时，證得观自在。不受喧寂尘，跳出声闻界。笑杀观世音，圆通却成碍。
云起楼为彻如赋
作者：袁宏道
朝代：明

白云缥缈如仙客，只在轩前人不识。高人兴云若故知，近固追随远亦得。鬘鬟人物偶尔成，岂有神情与香色。治然一以气类从，如磁与铁自相即。主人玉女潭边住，楼居正直高崖处。赤栏翠竹与山平，便是孤云来去路。朝随马迹渡头风，暮宿罨画溪上树。云耶君耶递为主，茶烟湿处飞泉怒。雨中自有徐熙山，秋来忽遇王维句。只今长安浩浩尘，云亦随君马上去。西山逼眼万螺青，是中应有云流寓。东华举首即重霄，垂天漠漠如飞絮。
五弟新卜园居余笑曰柰物力不敷何社中遂以为韵作诗嘲之仍限四章各四韵
作者：袁宏道
朝代：明

斫红裁粉竽，作意缀春物。长短称身难，贫儿贷朱绂。百畹贮虚空，买破秋烟郁。莫似杂花林，卜庵典古佛。凿地出方空，日费十蛮力。东溪招鹭鸶，西溪捕锦鶒。束腹耨青畦，图租云母食。墙屏列胸中，日夜几雕刻。螺子洗春云，空塘系瘦鹄。柳烟不蔽条，遮得鸦雏不。裁剪湘波纹，苍根删古玉。附僧觅紫绵，筠笼客西蜀。石钥扃春风，篱棘森戈殳。閒云不隶馆，任意逻门窬。天花烂僧祴，逼眼霞纹敷。缊衣裹小蛮，茆茨享淳母。
五弟新卜园居余笑曰柰物力不敷何社中遂以为韵作诗嘲之仍限四章各四韵·其一
作者：袁宏道
朝代：明

斫红裁粉竽，作意缀春物。长短称身难，贫儿贷朱绂。百畹贮虚空，买破秋烟郁。莫似杂花林，卜庵典古佛。
五弟新卜园居余笑曰柰物力不敷何社中遂以为韵作诗嘲之仍限四章各四韵·其三
作者：袁宏道
朝代：明

螺子洗春云，空塘系瘦鹄。柳烟不蔽条，遮得鸦雏不。裁剪湘波纹，苍根删古玉。附僧觅紫绵，筠笼客西蜀。
五弟新卜园居余笑曰柰物力不敷何社中遂以为韵作诗嘲之仍限四章各四韵·其二
作者：袁宏道
朝代：明

凿地出方空，日费十蛮力。东溪招鹭鸶，西溪捕锦鶒。束腹耨青畦，图租云母食。墙屏列胸中，日夜几雕刻。
五弟新卜园居余笑曰柰物力不敷何社中遂以为韵作诗嘲之仍限四章各四韵·其四
作者：袁宏道
朝代：明

石钥扃春风，篱棘森戈殳。閒云不隶馆，任意逻门窬。天花烂僧祴，逼眼霞纹敷。缊衣裹小蛮，茆茨享淳母。
五弟清梵阁落成闰九月九日同邹伯学王闇然王连玉刘绳之方平弟觞其上得清字
作者：袁宏道
朝代：明

隐几牙签横，蠹鱼渐次成。花枝合苑影，骚雅一楼声。租薄盘飧瘦，人閒笑韵清。篱东香未歇，展限与渊明。
五弟生日同诸公集春草堂得文字
作者：袁宏道
朝代：明

寒月高斋子鹤闻，竹烟梅雪冷纷纷。偶然笔落珠成字，误被人呼凤作群。万石厕牏香史册，八荀杯杓走天文。眼中鬃鬣联翩去，任我南山北岭云。
五月十二日退如生辰蒙以诗见示聊述二章奏报
作者：袁宏道
朝代：明

菖蒲弄碧柳垂轩，过雨閒看蛱蝶翻。喜与老髯争一日，好同醉竹倒千樽。身依紫省黄枢地，梦绕青菱白藕村。门下校书真女史，吴绡亲写佛前幡。睡阑日影度疏寮，廿载君王罢早朝。安石榴开红照地，御河水酿绿平桥。花前晓佩闻燕语，醉后春云梦楚腰。近日蒙庄通大旨，间烧藜火注逍遥。
五月十二日退如生辰蒙以诗见示聊述二章奏报·其一
作者：袁宏道
朝代：明

菖蒲弄碧柳垂轩，过雨閒看蛱蝶翻。喜与老髯争一日，好同醉竹倒千樽。身依紫省黄枢地，梦绕青菱白藕村。门下校书真女史，吴绡亲写佛前幡。
五月十二日退如生辰蒙以诗见示聊述二章奏报·其二
作者：袁宏道
朝代：明

睡阑日影度疏寮，廿载君王罢早朝。安石榴开红照地，御河水酿绿平桥。花前晓佩闻燕语，醉后春云梦楚腰。近日蒙庄通大旨，间烧藜火注逍遥。
京师夜坐
作者：袁宏道
朝代：明

兀坐酲酲闷，读书字字难。竹枯知凤馁，瓶涩验天寒。事往心方省，穷来交渐宽。微官犹窘我，赢马日长安。
京洛篇
作者：袁宏道
朝代：明

煌煌京洛城，朱衣喧广道。白首贱书生，驴輚挂诗草。怀刺谒恩门，门卒相轻眇。十上十不达，登街颜色槁。叠身事贵公，习谀苦不早。罩眼一寸纱，茫茫遮人老。
人日
作者：袁宏道
朝代：明

旅况无些子，空扉阅广轮。气寒薪少力，客谢几生尘。心切投林羽，身悲贷沬鳞。滔滔人尽是，未始出非人。
人日同度门发足上玉泉
作者：袁宏道
朝代：明

烧却门符纸，匝地竞如蚁。青眉稚齿儿，堂上诵夫子。余也亦皇皇，趁时治山水。瓢笠共山僧，缁衣附行李。是壑即吾居，是云即吾市。逸思触东风，吐若争春蕊。冒霜遵脩途，十里黄埃起。西眉东衡匡，天公赐我履。道远不能从，玉泉且经始。几年说堆蓝，未语颊先起。梦中见青溪，石泉带雪洗。叠身智者洞，和我先乡里。乡人说乡事，真切弥可喜。问我氏伊何，作讲堂者是。
人日同度门发足上玉泉·其一
作者：袁宏道
朝代：明

烧却门符纸，匝地竞如蚁。青眉稚齿儿，堂上诵夫子。余也亦皇皇，趁时治山水。瓢笠共山僧，缁衣附行李。是壑即吾居，是云即吾市。逸思触东风，吐若争春蕊。冒霜遵脩途，十里黄埃起。
人日同度门发足上玉泉·其二
作者：袁宏道
朝代：明

西眉东衡匡，天公赐我履。道远不能从，玉泉且经始。几年说堆蓝，未语颊先起。梦中见青溪，石泉带雪洗。叠身智者洞，和我先乡里。乡人说乡事，真切弥可喜。问我氏伊何，作讲堂者是。
人日自笑
作者：袁宏道
朝代：明

是官不垂绅，是农不秉来。是儒不吾伊，是隐不蒿莱。是贵著荷芰，是贱宛冠佩。是静非杜门，是讲非教诲。是释长髸须，是仙拥眉黛。倏而枯寂林，倏而喧嚣阓。逢花即命歌，遇酒辄呼簺。一身等轻云，飘然付大块。试问空飞禽，澄潭影何在。旷哉龙屈伸，颓焉方外内。下惠本介和，夷逸乃清废。
从军行
作者：袁宏道
朝代：明

百金装宝刀，千金买骏马。投鞭瀚海陲，系马阴山下。骆驼吼如云，黄羊阵满野。胶劲弩牙酸，霜重角声哑。虏女貌如花，提刀向空耍。白乳滴葡萄，千钟一时泻。
从军行赠程生
作者：袁宏道
朝代：明

留都十月九塘报，程生拍手向东笑。三百斤石一手提，自典冬衣买乌号。玄霜十月道途难，雪花如石打马鞍。敝衣三尺不掩体，尚说淮南飞不寒。自从和议成反复，正使羁囚尚书戮。天子咨嗟发帑金，经略提兵过鸭绿。材官猛士气如云，玉刻腰带金麒麟。朝廷岂无胡都堂，人问不少戚将军。往闻倭奴寇浙时，义乌贵者至千人。倭奴机关亦易与，结羊挥扇驱妇女。十步一伏九步连，八尺神刀吼秋雨。程君切玉如切肉，倭刀虽强不过玉。
代
作者：袁宏道
朝代：明

随例东门柳，那堪折赠行。早知云易散，何忍梦难成。小玉终无匹，汪伦只有情。别来林处士，卖鹤买新声。
代广陵姬用前韵
作者：袁宏道
朝代：明

低鬟染就宫云绿，麝裙晓展潇湘六。杨子桥东梅岭西，归魂几夜销香肉。轻妆淡抺浅规眉，爱著生衣弃纨縠。一身飘落等吹花，千里家乡任白鹄。东邻移去复西邻，那得王昌与宋玉。梅花终作处士妻，海棠暂试诗人目。卖珠补屋是何人，方领长环穷也足。但得夫婿不从军，同向沙田种麻谷。
代送徐观察
作者：袁宏道
朝代：明

章台春嫩碧芽肥，又见阳和使者归。南纪霜崖留政迹，洞庭波月澹容辉。弱萝有寄千寻直，狐鹗乘吹万里飞。三载少林门下士，谬持空钵乞传衣。
代青溪道士见招
作者：袁宏道
朝代：明

青溪月，和霜和冰发。万仞沁寒潭，冷尽玻璃骨。青溪花，傍水带烟斜。东曲谢兰香，西曲萼绿华。青溪水，云根洗清泚。朝浸角里芝，暮烹王烈髓。青溪雪，万顶千峰彻。隔浦唤仙奴，夜舂云母屑。君之来，猿鸟笑。云为丹，风为棹。鬼谷罢谈，孝先徙灶。骖凰与驾鹄，知非君所好。吾为君招赤城之化骨及绝逸之髯，君为我欢然而就道。君不来，云山澳。
仲春十八日宿上天竺
作者：袁宏道
朝代：明

三步一号呼，十步一礼拜。万人齐仰瞻，菩萨今何在。欲寻真大士，当入众生界。试观海潮音，不离浙江外。若以色见我，是人行邪道。饶他紫金身，只是泥与草。朝来白照面，三十二种好。终日忙波波，忘却自家宝。
仲春十八日宿上天竺·其一
作者：袁宏道
朝代：明

三步一号呼，十步一礼拜。万人齐仰瞻，菩萨今何在。欲寻真大士，当入众生界。试观海潮音，不离浙江外。
仲春十八日宿上天竺·其二
作者：袁宏道
朝代：明

若以色见我，是人行邪道。饶他紫金身，只是泥与草。朝来白照面，三十二种好。终日忙波波，忘却自家宝。
任意吟
作者：袁宏道
朝代：明

解带腰肢免，投闲意态疏。纵心搜乐事，信口择群书。万物齐非马，千仙饱壁鱼。有名终是累，无用可还虚。
伏波将军避暑石室
作者：袁宏道
朝代：明

青山憔悴故将军，苔甲年年印水纹。受尽蛮烟与瘴雨，不知溪上有閒云。行尽跕鸢水上头，裹尸方始得心休。閒驱款段随乡里，我亦君家马少游。
伏波将军避暑石室·其一
作者：袁宏道
朝代：明

青山憔悴故将军，苔甲年年印水纹。受尽蛮烟与瘴雨，不知溪上有閒云。
伏波将军避暑石室·其二
作者：袁宏道
朝代：明

行尽跕鸢水上头，裹尸方始得心休。閒驱款段随乡里，我亦君家马少游。
伤周生
作者：袁宏道
朝代：明

溪头曾见浣春纱，珠箔于今天一涯。紫陌重邀千宝骑，青楼无复七香车。美人南国空湘水，处子东邻是宋家。记得西廊香阁里，瓶花长插一枝斜。
伯修斋中
作者：袁宏道
朝代：明

几点秋毛染鬓斑，深衣长褐古铜镮。榻边石骨抽枯笋，盆里松根露浅山。霜月洒来如白酒，菊花老去变红颜。鸡声未动听宫板，已在车尘马足间。
伯修斋中同汪参知诸兄共谭
作者：袁宏道
朝代：明

石瘦盆池清，竹冷秋窗茜。只数本蓼花，亦复添幽艳。贤朋三五人，肝胆皆如面。宝月舍琉璃，无心不可见。摩砻若许年，宦网增尘罥。学道不出缠，如以䞓加茜。辟诸生矿金，渣汁少陶鍊。毛孔薰旃檀，庞公以为鉴。
伯修斋中同汪参知诸兄共谭
作者：袁宏道
朝代：明
体裁：古风

石瘦盆池清，竹冷秋窗茜。只数本蓼花，亦复添幽艳。贤朋三五人，肝胆皆如面。宝月舍琉璃，无心不可见。摩砻若许年，宦网增尘罥。学道不出缠，如以赪加茜。辟诸生矿金，渣汁少陶鍊。毛孔薰旃檀，庞公以为鉴。
伯学斋中话旧感赋
作者：袁宏道
朝代：明

相逢各自叹秋姿，长忆春郊走马时。细竹也来成老节，稚松何意见霜皮。眼中几度消寒水，鬓脚公然长秃髭。十五盛年看又过，不知难是蜡梅枝。
何茂倩索游吴诗
作者：袁宏道
朝代：明

莫漫谈吴事，吴中佳事多。天高震泽网，发细虎丘歌。只是官无那，由来谷喜过。莫釐与緸缈，双峰孰嵯峨。
余凡两度阻雨冲霄观俱为访龙湖师戏题壁上
作者：袁宏道
朝代：明

江树萧森江水长，今朝风雨又潇湘。冲霄道上迎门揖，笑指看花前度郎。我从观里拜青牛，忽忆龙湖老比丘。李贽便为今李耳，西陵还似古西周。
余凡两度阻雨冲霄观俱为访龙湖师戏题壁上·其一
作者：袁宏道
朝代：明

江树萧森江水长，今朝风雨又潇湘。冲霄道上迎门揖，笑指看花前度郎。
余凡两度阻雨冲霄观俱为访龙湖师戏题壁上·其二
作者：袁宏道
朝代：明

我从观里拜青牛，忽忆龙湖老比丘。李贽便为今李耳，西陵还似古西周。
余友黄鹄生与所䁥相去二舍为置符以召各藏其半题曰花信风社中雅其事作诗咏之
作者：袁宏道
朝代：明

割得铜符与小蛮，一回和著一开颜。香封字字花题驿，锦骑程程月作关。云里快呼王母使，雪中愁上藁砧山。刘郎谩恨仙途远，流水桃源咫尺间。蕊珠新节出仙官，使雨召云也不难。沚壁车中呼小小，善和坊里取端端。江头作押逢青鲤，花下移文付彩鸾。纵使黄河如带水，双筠依旧碧琅玕。
余友黄鹄生与所䁥相去二舍为置符以召各藏其半题曰花信风社中雅其事作诗咏之·其二
作者：袁宏道
朝代：明

蕊珠新节出仙官，使雨召云也不难。沚壁车中呼小小，善和坊里取端端。江头作押逢青鲤，花下移文付彩鸾。纵使黄河如带水，双筠依旧碧琅玕。
余山居六年矣丙午秋复北上临发偶赋
作者：袁宏道
朝代：明

又被閒驱出，冥鸿那可飞。添多新蒜发，典尽旧荷衣。柳密云侵郭，荷长水浸矶。鸥凫争作语，客子几年归。
余蔬食三年矣偶因口馋遂复动荤辄尔有作用呈诸衲不独解嘲兼亦志愧云尔
作者：袁宏道
朝代：明

爱持空钵嚼花寒，白水青盐也自安。山色每呼棕笠去，月光只付橘皮看。偶逢白社新开酿，又学山公倒著冠。珍重晚年赵阅道，略将鲊脯间蔬盘。
侍家大人游太和发郡城偕游者僧宝方冷云尹生也
作者：袁宏道
朝代：明

戴将头发入禅关，长得閒时也畏閒。从此野人功课定，一年须上两番山。全家都爱踏云烟，过去青山香火缘。扶著白头拜真武，被人呼户地行仙。朝衣叠却系乌藤，白石青岩取次登。识得袁家装束别，红旌队里一骑僧。
侍家大人游太和发郡城偕游者僧宝方冷云尹生也·其一
作者：袁宏道
朝代：明

戴将头发入禅关，长得閒时也畏閒。从此野人功课定，一年须上两番山。
侍家大人游太和发郡城偕游者僧宝方冷云尹生也·其三
作者：袁宏道
朝代：明

朝衣叠却系乌藤，白石青岩取次登。识得袁家装束别，红旌队里一骑僧。
侍家大人游太和发郡城偕游者僧宝方冷云尹生也·其二
作者：袁宏道
朝代：明

全家都爱踏云烟，过去青山香火缘。扶著白头拜真武，被人呼户地行仙。
侯师之水轩
作者：袁宏道
朝代：明

架书狼籍粉虫残，六月之纱溅水寒。麾却如花旧拍板，茶瓶相对白蔬盘。卷叶寒来多少时，形言眼语亦能知。白头闻得无生事，学把胡珠唤老师。
侯师之水轩·其一
作者：袁宏道
朝代：明

架书狼籍粉虫残，六月之纱溅水寒。麾却如花旧拍板，茶瓶相对白蔬盘。
侯师之水轩·其二
作者：袁宏道
朝代：明

卷叶寒来多少时，形言眼语亦能知。白头闻得无生事，学把胡珠唤老师。
侵晓见闺人礼忏
作者：袁宏道
朝代：明

残月微微散晓星，窗风吹动画幡铃。衣中珠珞千条重，定后炉烟一缕青。鹦鹉教来持口戒，莲华绣去裹心经。梵音唱彻声清远，卧阁何人梦不醒。
偕崔晦之过二圣禅林时诸衲子出纸索书戏得猪字
作者：袁宏道
朝代：明

柳澜滴沥溜春渠，牡丹已老木香初。黄蕉白纨蔽香庐，唾云沫月课空虚。剡溪十丈雪不如，长眉辟支手自舒。波折瘦硬结浅疏，细如春蚓浓如猪。书成诘曲不能读，牛鬼蛇神者谁欤，天竺胡儿解我书。
偕曾退如过净土盖
作者：袁宏道
朝代：明

像设都非丽，疏题亦不红。花移牛槛日，槐老一庭风。寓目皆成淡，诸方敢斗空。到门有醉客，乡里旧山公。